മഞ്ചേശ്വരത്ത് കെ സുരേന്ദ്രന്റെ അപരന് പത്രിക പിന്‍വലിച്ചു; ബിജെപിയില് ചേര്‍ന്നു - BIGNEWSLIVE | Latest Malayalam News\nമഞ്ചേശ്വരം: മഞ്ചേശ്വരത്ത് ബിഎസ്പി സ്ഥാനാര്‍ഥി സുന്ദര പത്രിക പിന്‍വലിച്ച് എന്‍ഡിഎയ്ക്ക് പിന്തുണ പ്രഖ്യാപിച്ചു. 2016ലെ തെരഞ്ഞെടുപ്പില് മഞ്ചേശ്വരം മണ്ഡലത്തില് നിന്നും സ്വതന്ത്ര സ്ഥാനാര്‍ഥിയായി മത്സരിച്ച സുന്ദര ഇത്തവണ ബിഎസ്പി സ്ഥാനാര്‍ഥിയായി നോമിനേഷന് നല്‍കിയിരുന്നെങ്കിലും അദ്ദേഹം കെ സുരേന്ദ്രന് വേണ്ടി നോമിനേഷന് പിന്‍വലിച്ച് എന്‍ഡിഎയുമായി ചേര്‍ന്ന് പ്രവര്‍ത്തിക്കാന് തീരുമാനിച്ചു.\nനേരത്തെ, ബിഎസ്പി സ്ഥാനാര്‍ഥിയെ കാണാനില്ലെന്ന് പരാതി ബിഎസ്പി ജില്ല നേതൃത്വം പരാതി നല്‍കിയിരുന്നു. മഞ്ചേശ്വരത്ത് മത്സരിക്കുന്ന ബിഎസ്പി സ്ഥാനാര്‍ഥി കെ സുന്ദരയെ ഫോണില് പോലും ലഭിക്കുന്നില്ലെന്ന് ആയിരുന്നു ജില്ല പ്രസിഡന്റ് വിജയകുമാര് പറഞ്ഞത്.\nകഴിഞ്ഞ നിയമസഭ തെരഞ്ഞെടുപ്പ് സമയത്ത് ബിജെപി ഏറെ പ്രതീക്ഷ വെച്ചു പുലര്‍ത്തിയ മണ്ഡലമായിരുന്നു മഞ്ചേശ്വരം. മുസ്ലിം ലീഗിന്റെ പിബി അബ്ദുള് റസാഖ് ഇവിടെ 56, 870 വോട്ടുകള് നേടിയാണ് വിജയിച്ചത്. കെ സുരേന്ദ്രന് 56, 781 വോട്ടുകള് നേടി. വെറും 89 വോട്ടുകള്‍ക്ക് ആയിരുന്നു സുരേന്ദ്രന്റെ പരാജയം. എന്നാല്, കെ സുരേന്ദ്രന്റെ അപരനായി എത്തിയ കെ സുന്ദര 467 വോട്ടുകള് നേടി. ഇത്തവണ ഇത് ആവര്‍ത്തിക്കാതിരിക്കാനാണ് സുന്ദരയെ കൈയോടെ പിടികൂടി ബിജെപിയില് എത്തിച്ചത്.\nനാമനിര്‍ദേശ പത്രിക പിന്‍വലിക്കാന് ബിജെപി പ്രവര്‍ത്തകരുടെ സമ്മര്‍ദ്ദം ഉണ്ടായിരുന്നു. ഈ പശ്ചാത്തലത്തിലാണ് സുന്ദരയെ കാണാതായത്. ഇന്നലെ വൈകുന്നേരം മുതല് സുന്ദരയുമായി ബന്ധപ്പെടാന് സാധിക്കുന്നില്ലെന്നാണ് ബിഎസ്പി ജില്ല നേതൃത്വത്തിന്റെ ആക്ഷേപം. എന്നാല്, സുന്ദരയും കുടുംബവും ബിജെപിയില് ചേര്‍ന്നുവെന്ന് ബിജെപി നേതൃത്വം അറിയിച്ചു.\nഎന്നാല് സുന്ദരയും, കുടുംബവും ബിജെപിയില് ചേര്‍ന്നുവെന്ന് ബിജെപി നേതൃത്വം പറയുന്നു. സുന്ദര നാളെ പത്രിക പിന്‍വലിക്കുമെന്നും ബിജെപി നേതാക്കള് അറിയിച്ചു.\nTags: BSP CandidateK Surendranmanjeswaram\n‘പാലാരിവട്ടം പാലത്തില് കമ്പിയില്ലാതായത് ഞങ്ങള് ആലോചിച്ചിട്ടല്ല’: കേസില് പ്രതിയാക്കിയത് അന്വേഷണ സംവിധാനവും ജനവും; ഇബ്രാഹിംകുഞ്ഞിന് മറുപടിയുമായി പി രാജീവ്\nസ്ത്രീകള്‍ക്ക് സര്‍ക്കാര് ജോലി, പിജി വരെ സൗജന്യ വിദ്യാഭ്യാസം: മൂന്ന് എയിംസ് ആശുപത്രി; ബംഗാളില് ബിജെപിയുടെ പ്രകടന പത്രിക പുറത്തിറക്കി അമിത് ഷാ


വര്‍ഗീയതയെ പരാജയപ്പെടുത്താന് മതേതര ജനാധിപത്യം - Sathyadeepam\n|^| Home -> Cover story -> വര്‍ഗീയതയെ പരാജയപ്പെടുത്താന് മതേതര ജനാധിപത്യം\nവര്‍ഗീയതയെ പരാജയപ്പെടുത്താന് മതേതര ജനാധിപത്യം\nമുല്ലക്കര രത്നാകരന് എം.എല്.എ.\nഇന്നു പൊതുസമൂഹത്തില് നന്മകള് ഒരുപാടു ചോര്‍ന്നുകൊണ്ടിരിക്കു ന്ന കാലമാണ്. അതില് മതത്തിനും രാഷ്ട്രീയത്തിനും കുടുംബത്തിനും വ്യക്തികള്‍ക്കും എല്ലാവര്‍ക്കും അതിന്‍റേതായ പങ്കുണ്ട്. എല്ലായിടത്തും പൊതുമൂല്യങ്ങളുടെ ചോര്‍ച്ച ഏറ്റക്കുറച്ചിലുകളോടെ ദൃശ്യമാകുന്ന സങ്കീര്‍ണമായ സാഹചര്യമാണ് വര്‍ത്തമാനകാലത്ത് ലോകത്തിലും ഇന്ത്യയിലും കേരളത്തിലും ഉള്ളത്. ഈ സങ്കീര്‍ണതയ്ക്ക് ഫാസിസം എന്ന വാക്ക് ഒരുപാട് ഉപയോഗിച്ചുകൊണ്ട് അതിന്‍റെ അര്‍ത്ഥതലങ്ങള് എത്രത്തോളം ഇന്ത്യന് മനസ്സുകളില് നിക്ഷേപിക്കപ്പെട്ടിരിക്കുന്നു എന്ന കാര്യത്തില് എനിക്ക് ആശങ്കയുണ്ട്. ഇവിടെ ഫാസിസം വരുന്നുണ്ട്. അത് ജര്‍മ്മനിയിലും ഇറ്റലിയിലും വന്നതുപോലെയല്ല. ഒരു ജനാധിപത്യ സമൂഹത്തില് ഫാസിസം വരുന്നത് ജനാധിപത്യ സംവിധാനങ്ങളെ നിര്‍ജീവമാക്കിക്കൊണ്ടാണ്. അത് നിര്‍ജീവമാകുന്നത് ഭരണകൂട ഇടപെടല് കൊണ്ടുമാത്രമല്ല. അങ്ങനെയൊരു സാമൂഹ്യ സാംസ്ക്കാരിക സാഹചര്യം സൃഷ്ടിച്ചുകൊണ്ടാണ്. ഇത് ഇന്ത്യയില് സാവധാനത്തില് സംഭവിച്ചുകൊണ്ടിരിക്കുകയാണ്.\nതമിഴ്നാട്ടില് നിന്നു വരുന്ന കീടനാശിനി തളിച്ച പഴങ്ങള് കുറച്ചുകാലം നാം കഴിച്ചാല് അതാണ് യഥാര്‍ത്ഥ പഴമെന്നു നാം തെറ്റിദ്ധരിക്കും. ജനാധിപത്യം മനുഷ്യര്‍ക്കു ശല്യമാണെന്നു കുറച്ചുകാലം തോന്നിപ്പിച്ചാല് അതു ശല്യമാണെന്നു തോന്നിത്തുടങ്ങും. ഇന്ത്യയില് സംഭവിച്ചുകൊണ്ടിരിക്കുന്നത് ഇതാണ്. ഇതു വളരെ ശാസ്ത്രീയമായും സംഘടിതമായുമാണ് സംഭവിച്ചുകൊണ്ടിരിക്കുന്നത്. ഇതിനെ എങ്ങനെ നേരിടാം എന്ന കാര്യത്തില് രാഷ്ട്രീയ പ്രസ്ഥാനങ്ങള്‍ക്കിടയിലും ജനാധിപത്യ പ്രസ്ഥാനങ്ങള്‍ക്കിടയിലും ശാസ്ത്രീയമായ ഒരു സഞ്ചാരപാത തുറന്നു വന്നിട്ടില്ല എന്നത് ഭീകരമായ ദുരന്തമാണ്.\nഒരിക്കല് ഒരു രാജാവും മന്ത്രിയും സേനാനായകനും ഒരു പട്ടാളക്കാരനും കൂടി കാട്ടില് വേട്ടയ്ക്കു പോയി. കാട് വലുതായതുകൊണ്ടും അവര്‍ക്ക് കാട്ടിലെ സ്ഥലങ്ങള് വലിയ നിശ്ചയമില്ലാത്തതിനാലും വേട്ട മനസ്സില് ഹരമായിരുന്നതുകൊണ്ടും അവര് നാലുവഴിക്കായി പോയി. എവിടെയാണ് മറ്റുള്ളവര് എന്നു തിരിച്ചറിയാതെ ഓരോരുത്തരും പരസ്പരം അന്വേഷിച്ചു. മൂന്നു പേരും പ്രധാനമായി അന്വേഷിച്ചത് രാജാവിനെയാണ്. കാരണം അതില് ഏറ്റവും പ്രധാനി രാജാവാണ്. രാജാവാകട്ടെ മറ്റു മൂന്നുപേരെയും അന്വേഷിച്ചലഞ്ഞു. ഒടുവില് ഒരു മരച്ചുവട്ടില് വളരെ പ്രായം ചെന്ന ഒരു സന്യാസിയെ അദ്ദേഹം കണ്ടുമുട്ടി. സന്യാസി ഒരു അന്ധനായിരുന്നു. എങ്കിലും രാജാവ് അദ്ദേഹത്തോടു ചോദിച്ചു: “പ്രഭോ, ഒരു മന്ത്രിയോ സേനാനായകനോ പട്ടാളക്കാരനോ ഇതിലേ പോയോ?” ഇതു കേട്ടതേ അങ്ങ് ഒരു രാജാവല്ലേ എന്ന് സന്യാസി തിരിച്ചു ചോദിച്ചു. അന്ധനായ സന്യാസി താന് രാജാവാണെന്ന് എങ്ങനെ മനസ്സിലാക്കി എന്ന് അതിശയിച്ചു. മൂന്നു പ്രാവശ്യമായി മൂന്നു പേരും ഇതിലേ പോയി എന്ന് സന്യാസി രാജാവിനോടു പറഞ്ഞു. കണ്ണുകാണാന് പറ്റാത്ത ഈ മനുഷ്യന് മന്ത്രിയും സേനാനായകനും പട്ടാളക്കാരനും ഇതിലേ കടന്നുപോയെന്നു എങ്ങനെയാണു മനസ്സിലായത് എന്നു ചിന്തിച്ച് അത്ഭുതത്തോടെ രാജാവ് അതേപ്പറ്റി സന്യാസിയോട് തിരക്കി. അപ്പോള് സന്യാസി പറഞ്ഞു. “ആളെ തിരിച്ചറിയുന്നത് കണ്ടല്ല. കണ്ടാല് പലരെയും തിരിച്ചറിയാന് പറ്റില്ല. ഒരാളുടെ ശബ്ദത്തിലെ വികാരവും ഭാഷയും അയാള് ആരാണെന്നു വ്യക്തമാക്കും.” തങ്ങളിലൊരാള് രാജാവും മറ്റൊരാള് മന്ത്രിയും വേറൊരുവന് സേനാനായകനും പട്ടാളക്കാരനുമാണെന്ന് എങ്ങനെയാണു മനസ്സിലാക്കിയത് എന്നു രാജാവ് ചോദിച്ചു. സന്യാസി പറഞ്ഞു തുടങ്ങി: ആദ്യം ഇതിലേ പോയത് പട്ടാളക്കാരനാണ്. എടാ പൊട്ടക്കണ്ണാ ഒരു രാജാവ് ഇതിലേ പോയോ എന്നാണ് അയാള് ചോദിച്ചത്. അയാളുടെ ഭാഷയിലെ ധാര്‍ഷ്ട്യവും സംസ്ക്കാരരഹിതമായ വാക്കുകളും കേട്ട് അയാളൊരു പട്ടാളക്കാരനായിരിക്കും എന്നു ഞാന് മനസ്സിലാക്കി. രണ്ടാമതു വന്നയാള് എന്നോടു ചോദിച്ചത് മഹര്‍ഷേ ഒരു രാജാവ് ഇതിലേ പോയോ എന്നാണ്. അയാളുടെ ഭാഷയുടെ സൗമ്യതയില്, ആയിരക്കണക്കിനു സൈനികരെ നയിക്കുന്ന ഒരു സേനാനായകനായിരിക്കുമെന്നു ഞാന് മനസ്സിലാക്കി. മന്ത്രി എന്നോടു ചോദിച്ചത്, മഹാ മുനേ ഇതിലെ ഒരു രാജാവു പോയോ എന്നാണ്. അദ്ദേഹത്തിന്‍റെ ഭാഷയിലും വിനയമുണ്ടായിരുന്നു. അങ്ങു രാജാവാണെന്നു തിരിച്ചറിഞ്ഞതും അങ്ങയുടെ സംസാരത്തില് നിന്നാണ്. അങ്ങുമാത്രമാണ് എന്ന പ്രഭോ എന്ന് അഭിസംബോധന ചെയ്തത്. രാജാവിനെയും മന്ത്രിയെയും സേനാനായകനെയും പട്ടാളക്കാരനെയും അവരുടെ സംസ്ക്കാരത്തിലൂടെയാണ് സന്യാസി കണ്ടെത്തിയത്. ഈ സംസ്ക്കാരമാണ് ഇന്ത്യയ്ക്കു നഷ്ടപ്പെട്ടു കൊണ്ടിരിക്കുന്നത്.\nഇന്ന് ഇന്‍റര്‍നെറ്റും മറ്റും വിപുലമായ കാലത്ത് നമുക്ക് ഒരുപാട് അറിവുണ്ട്. പക്ഷെ തിരിച്ചറിവ് തീരെ കുറവാണ്. തിരിച്ചറിവില്ലാത്ത ജനതയെ എങ്ങോട്ടുവേണമെങ്കിലും തിരിച്ചുവിടാം. പശു ഒരു രാഷ്ട്രീയ മൃഗമാകുന്നത,് ആഹാരം ഒരു രാഷ്ട്രീയ ഭൗതിക വസ്തുവാകുന്നത്, നമ്മുടെ നാട്ടില് അതിനെ അനുകൂലിക്കുന്ന സംവിധാനമുണ്ടാകുന്നത്, ഇത്രയധികം പഠിപ്പില്ലാത്തവരും ഡിഗ്രിക്കാരുമില്ലാതിരുന്ന 100 വര്‍ഷം മുമ്പ് നടക്കില്ലായിരുന്നു. നൂറുവര്‍ഷത്തിനു മുമ്പ് ഒരുമിച്ചിരുന്ന് ആഹാരം കഴിക്കാനുള്ള ഒരു സന്ദര്‍ഭം, ഒരു സമൂഹം സവര്‍ണാധിപത്യം കൊണ്ടു നിരാകരിച്ചപ്പോഴാണ് വൈപ്പിനില് സഹോദരന് അയ്യപ്പന് പന്തിഭോജനം നടത്തിയത്. ഇപ്പോള് നിര്‍ഭാഗ്യവശാല് ഇറച്ചി തിന്നുകൂടാ എന്നു പറയുമ്പോള് അതിനെ എതിര്‍ക്കുന്നവര് ഇറച്ചി വച്ചു കഴിക്കുകയാണ്. ആ സമരം ഒരു നല്ല സമരമല്ല. നല്ല സമരമാണ് സഹോദരന് അയ്യപ്പന് നടത്തിയത്. നല്ലതല്ലാത്ത സമരമാണ് ഇപ്പോള് നടക്കുന്നത്.\nഉത്തര്‍പ്രദേശില് നരേന്ദ്ര മോദിയെപ്പോലും അത്ഭുതപ്പെടുത്തിയാണ് അവിടെ അദ്ദേഹത്തിന്‍റെ പാര്‍ട്ടി വിജയം നേടിയത്. ഇന്ത്യ കണ്ട ഏറ്റവും മഹാനായ മതേതര ഭരണാധികാരി ജവഹര്‍ലാല് നെഹ്രുവാണ്. നെഹ്രുവിന് നരേന്ദ്ര മോദിയേക്കാള് കൂടുതല് വോട്ട് യുപിയില് കിട്ടിയിട്ടുണ്ട്. പക്ഷെ ഇത്രയും സീറ്റ് കിട്ടിയിട്ടില്ല. നെഹ്രുവിനുപോലും കിട്ടാത്തയത്ര സീറ്റ് കിട്ടിയിട്ടുണ്ടെങ്കില് അവിടെ ഒരു ഡിവിഷന് ഉണ്ടാകണം. നരേന്ദ്ര മോദി എന്നാല് ഭിന്നിച്ച് സൃഷ്ടിക്കുന്ന ഒരു രാഷ്ട്രീയത്തിന്‍റെ വഴിയാണ്. ചേരുന്ന ഒരു വഴിയിലൂ ടെയാണ് നെഹ്രു വന്നതെങ്കില് മനുഷ്യന് ഭിന്നിക്കുന്ന വഴിയിലൂടെയാണ് മോദി വരുന്നത്. നെഹ്രുവിന്‍റെ ചേര്‍ന്നു നില്‍ക്കുന്ന വഴികൊണ്ട് ഈ ഭിന്നിപ്പുണ്ടാക്കുന്ന വഴികള് അടയ്ക്കാന് പരിശ്രമിക്കേണ്ടത് ഇന്ത്യന് രാഷ്ട്രീയത്തില് ഇന്നു പ്രതിപക്ഷം നേരിടുന്ന വലിയ സമസ്യയാണ്.\nഇന്ത്യന് രാഷ്ട്രീയത്തില് ഫാസിസത്തെ നേരിടുക എന്നുവച്ചാല്, അതു ബിജെപിയെയും ഹിന്ദു വര്‍ഗീയതയെയും നേരിടുക എന്നാണെങ്കില് നാം ഹിന്ദുമതത്തെ മനസ്സിലാക്കണം. വളരെ പാവപ്പെട്ടവരും ദ്രാവിഡരും ആര്യരുമൊക്കെ ചേര്‍ന്ന, മറ്റു മതങ്ങളെപ്പോലെ അല്ലാത്ത ഒരു മതമാണ് ഹിന്ദുമതം. അതിലെ ഡിവിഷന് കൊണ്ടേ ഇന്ത്യന് മതേതരത്വം നിലനിറുത്താനാകൂ. അതിന്‍റെ യോജിപ്പുകൊണ്ടുണ്ടാകുന്നത് വര്‍ഗീ യതയാണ്. ഇന്നിപ്പോള് യോഗ എന്നത് ബിജെപി വര്‍ഗീയ അജണ്ടയാക്കി മാറ്റുന്നു. എന്നാല് ഹിന്ദു എന്ന വാക്ക് ഉണ്ടാകുന്നതിനു മുമ്പേ ഇന്ത്യയിലുണ്ടായതാണ് യോഗ. അതിനു ഹിന്ദുവുമായി ബന്ധമൊന്നുമില്ല. ഇന്ത്യന് ജനാധിപത്യത്തില് നമ്മുടെ ഭൂതകാലത്തില് നിന്ന് നെഗറ്റീവായ ആയുധങ്ങള് ബിജെപി എടുക്കുമ്പോള് പോസിറ്റീവ് ആയുധങ്ങള് എടുക്കാന് കഴിയണം. അത്തരത്തില് പോസിറ്റീവായ ആയുധങ്ങള് എടുക്കുമ്പോഴാണ് ബുദ്ധനും ക്രിസ്തുദേവനും വര്‍ദ്ധമാന മഹാവീരനും മഹാത്മാഗാന്ധിയും ഒരു ജനതയ്ക്കുവേണ്ടി കുടപിടിക്കാന് ഒരുമിച്ചു നില്‍ക്കേണ്ടവരാകുന്നത്. അതാണ് മതേതരത്വം.\nബിജെപി ആഗ്രഹിക്കുന്നത് കുറേ സംഘര്‍ഷങ്ങള് ഉണ്ടാക്കാനാണ്. അപ്പോള് വേര്‍തിരിവ് ഏതാണ്ട് പൂര്‍ണമാകും. സംഘര്‍ഷത്തിന്‍റെ ശക്തിയില് ഒരു മതേതര രാഷ്ട്രീയം വളരില്ല. എന്നാല് ഒരു ആശയത്തിന്‍റെ ശക്തിയില് വര്‍ഗീയ രാഷ്ട്രീയം തളരുകയും മതേതര രാഷ്ട്രീയം ജയിക്കുകയും ചെയ്യും. നെഹ്രു കമ്യൂണിസ്റ്റുകാരെ ഭാവിയിലെ മിത്രങ്ങളായും ആര്‍എസ്എസ്സിനെ ഭാവിയിലെ ശത്രുക്കളായും കണ്ടയാളാണ്. നെഹ്രുവും പട്ടേലും തമ്മിലുള്ള അഭിപ്രായ വ്യത്യാസം തന്നെ ഇതായിരുന്നു. പട്ടേല് കമ്യൂണിസ്റ്റുകാരെ ശത്രുക്കളായി കണ്ട് ആര്‍എസ്എസ്സിനെ മിത്രമായി കണ്ടു.\nഇന്ത്യന് മതേതരത്വമോ ഇന്ത്യന് ജനാധിപത്യമോ ഒരിക്കലും നഷ്ടപ്പെടാന് പാടില്ല. നഷ്ടപ്പെട്ടാല് പിന്നെ ഇന്ത്യയിലെ എല്ലാ ചിന്തകള്‍ക്കും എല്ലാ വിഭാഗങ്ങള്‍ക്കും എല്ലാ ദര്‍ശനങ്ങള്‍ക്കും സൗഹാര്‍ദ്ദത്തോടെ കഴിയാനുള്ള ഇടം ഇന്ത്യയ്ക്കു കൈമോശം വരും. അതു നഷ്ടപ്പെടാന് ഇന്ത്യയില് ആരും ആഗ്രഹിക്കുന്നില്ല. സുകുമാര് അഴീക്കോടു പറഞ്ഞതുപോലെ ഒരേ സമയം ലോകത്ത് ഗുരുവും ശിഷ്യനുമായ ഒറ്റ രാജ്യമേയുള്ളൂ – ഇന്ത്യ. കാരണം, ഇവിടെ വന്നവരെല്ലാം ഒരു ആശയവുമായി വന്നെങ്കില് അവര് ഗുരുക്കന്മാരായി. അത് യേശുവിന്‍റെ കാലത്തു വന്ന ആദ്യശിഷ്യന് മുതല്, നബിയുടെ കാലത്തു വന്ന ആദ്യ അനുയായി മുതല് ഇവിടെ വന്ന സൗരാഷ്ട്രീയ മതക്കാര് മുതല്, ചിന്തകര് മുതല്…. സര്‍വരും ഒരു ആശയവുമായി വന്നവര്‍ക്കെല്ലാം മുന്നില് ഇന്ത്യ ശിഷ്യരായി ഇരുന്നിട്ടുണ്ട്. ഒപ്പം അറിവു തേടിവന്നവര്‍ക്കെല്ലാം ഇന്ത്യ അറിവു പ്രദാനം ചെയ്തിട്ടുമുണ്ട്. ഒരേ സമയം ഗുരുവും അതേ സമയം ശിഷ്യനുമായ ഇന്ത്യ.\nഅത് ഇന്ത്യയുടെ കരളും കണ്ണുമാണ്. അതിനെ തകര്‍ക്കാന് വരുന്ന ഒന്നിനെയും ഇന്ത്യ സ്വീകരിക്കരുത്. അതേസമയം തകര്‍ക്കാന് വരുന്നവരെ തിരിച്ചറിയണം. നമ്മുടെ കഥയിലെ സന്യാസി മന്ത്രിയെയും സേനാനായകനെയും പട്ടാളക്കാരനെയും രാജാവിനെയും തിരിച്ചറിഞ്ഞതുപോലെ നമുക്കും തിരിച്ചറിയാന് കഴിയണം. അവിടെ ഫാസിസം ഇരുട്ടിലേക്കു മറയും. ഇരുട്ടിനെ ഇല്ലാതാക്കുന്ന നന്മ വെളിച്ചമാണ്. വര്‍ഗീയതയെ ഇല്ലാതാക്കന് കഴിയുന്ന ഏറ്റവും നല്ല വെളിച്ചം മതേതരത്വമാണ്. ക്രിസ്ത്യാനി ക്രിസ്ത്യാനിയായും ഹിന്ദു ഹിന്ദുവായും മുസ്ലീം മുസ്ലീമായും കമ്യൂണിസ്റ്റ് കമ്യൂണിസ്റ്റായും കോണ്‍ഗ്രസ് കോണ്‍ഗ്രസ്സായും നില്‍ക്കുന്നതാണ് മതേതരത്വം. ഇതെല്ലാം ചേര്‍ന്ന് ഇരുട്ടിനെതിരെ കൈകോര്‍ത്തു നില്‍ക്കുന്നതാണത്. ആ മതേതരത്വ കൂട്ടായ്മ രാജ്യത്ത് ഉണ്ടായ കാലത്തെല്ലാം വര്‍ഗീയതയുടെ ഇരുട്ട് മാഞ്ഞുപോയിട്ടുണ്ട്. അതില് ഓരോന്നിനും അതിന്‍റേതായ പങ്കുണ്ട്. ബുദ്ധദര്‍ശനത്തിനും ഇസ്ലാം ദര്‍ശനത്തിനും ക്രൈസ്തവദര്‍ശ നത്തിനും ഭഗവത്ഗീതയ്ക്കും രാമായണത്തിനുമെല്ലാം ഒരു പങ്കു ണ്ട്.\nമതേതരത്വം ഇന്ത്യയില് നില നില്‍ക്കണമെങ്കില് ജനാധിപത്യം ശക്തമാകണം. ജനാധിപത്യം നിലനില്‍ക്കണമെങ്കില് ജനാധിപത്യ സംവാദങ്ങളും ജനാധിപത്യ അഭിപ്രായങ്ങളും നിരത്താന് കഴിയുന്ന സംവിധാനങ്ങള് മുഴുവന് നിലനില്‍ക്കണം. ആ സംവിധാനങ്ങളെ പരാജയപ്പെടുത്തിയാല്, അവയെ ഇല്ലാതാക്കിയാല് നമ്മള് സങ്കുചിതമായ ഒരു മാനസീകാവസ്ഥയുടെ തടവറയിലാകും. അങ്ങനെവരുമ്പോള് നമുക്ക് ഒരു ജനാധിപത്യ സമൂഹത്തില് ജീവിക്കാന് പറ്റില്ല. വെളിച്ചം അസഹ്യമാകുന്നതുപോലെ അവിടെ ജനാ ധിപത്യം അസഹ്യമായിപ്പോകും. ഇന്ത്യയിലെ ജനങ്ങളെ അങ്ങനെ പരുവപ്പെടുത്താന് ശ്രമിക്കുമ്പോള് അങ്ങനെയാകാതിരിക്കാന് നമ്മുടെ പൂര്‍വസൂരികളുടെ ദര്‍ശനങ്ങളും ജീവിതവും നാം സ്വാംശീകരിക്കണം. അതിനു വേണ്ടി നമുക്കു കൈകോര്‍ക്കാം. അതിനു പ്രധാനമായി വേണ്ടത് അറിവാണ്. വര്‍ഗീയതയെ നേരിടാനുള്ള മുഖ്യ ആയുധം അറിവാണ്. മതേതരത്വമെന്നത് ശുദ്ധജലമാണ്, വര്‍ഗീയതയാകട്ടെ മാലിന്യവും. ഈ മാലിന്യത്തെ വിശുദ്ധികൊണ്ടേ നേരിടാന് പറ്റൂ. ആ വിശുദ്ധി അറിവാണ്. സത്യമായ ശാസ്ത്രീയമായ അറിവ്. നഷ്ടപ്പെട്ടു പോകുന്ന ജനാധിപത്യ ഇടങ്ങളില് ആ അറിവു പകര്‍ന്നു നല്‍കുക എന്നതാണ് ഇതിനെ തോല്‍പ്പിക്കാനുള്ള ഏറ്റവും ഫലപ്രദമായ മാര്‍ഗ്ഗം.\n(മാര് ക്രിസോസ്റ്റം വലിയ മെത്രാ പ്പോലീത്തയുടെ തിരുവല്ലയിലെ വസതിയില് ചേര്‍ന്ന ക്രൈസ്തവ വാരികകളുടെയും മാസികകളുടെ യും എഡിറ്റര്‍മാരുടെ യോഗത്തില് ചെയ്ത പ്രഭാഷണത്തില് നിന്ന്.)\nതയ്യാറാക്കിയത്: ഫ്രാങ്ക്ളിന് എം


കേരള ബാങ്ക് നവംബർ ഒന്നാം തീയതിപ്രാബല്യത്തില്‍വരും:മന്ത്രി കടകംപള്ളി സുരേന്ദ്രൻ\nതിരു: കേരള കോ-ഓപ്പറേറ്റീവ് ബാങ്ക് അഥവാ കേരള ബാങ്ക് എന്ന കേരളീയ രുടെ സ്വന്തം ബാങ്ക് 2019 നവംബർ ഒന്നാംതീയതിപ്രാബല്യത്തില്‍വരും.മന്ത്രി കടകംപള്ളി സുരേന്ദ്രൻ വാർത്ത സമ്മേള നത്തിൽ അറിയിച്ചു. മുമ്പ് കേരള ത്തിന്‍റെ സ്വന്തം ബാങ്ക് എന്നറിയ പ്പെട്ടിരുന്ന എസ്ബിറ്റിയെ കേന്ദ്ര സര്‍ക്കാര് എസ്ബിഐയുമായി ലയിപ്പിച്ചതോടെ കേരളത്തിന് ആശങ്കയുണ്ടായിരുന്നു. സംസ്ഥാനത്തെ പൊതുമേഖല സ്ഥാപനങ്ങള്‍ക്ക് ഏറ്റവും കൂടുതല് വായ്പ നല്‍കിയിരുന്നത് എസ്ബിടി ആയിരുന്നു. കൃഷി, ചെറുകിട വ്യവസായം, സ്വയം തൊഴില് സംരഭങ്ങള്‍ക്ക് എസ്ബിടിയില് നിന്ന് വായ്പകള് യഥേഷ്ടം നല്‍കിയിരുന്നു. എന്നാല് ലയനത്തി നുശേഷം കേരളത്തിന് പുതിയ ബാങ്കില് നിന്ന് എത്രമാത്രം പരിഗണന ലഭിക്കുമെന്ന സശയം ഉണ്ടായി തുന്നു. ഇതോടെയാണ് കേരള ബാങ്ക് എന്ന കാഴ്ചപ്പാട് സംസ്ഥാന സര്‍ക്കാര് മുന്നോട്ടു വെച്ചത്.\nഎങ്ങനെയാണ് കേരള ബാങ്കിന്‍റെ രൂപീകരണം ? ത്രിതല സംവിധാനമാണ് നമ്മുടെ സഹകരണ ബാങ്കിന്‍റെ പൊതുഘടന. സംസ്ഥാന സഹകരണ ബാങ്ക്, ജില്ലാ സഹകരണ ബാങ്ക്, പ്രാഥമിക സഹകരണ ബാങ്ക് തുടങ്ങിയ സ്ഥാപനങ്ങളാണ് സംസ്ഥാനത്ത് സഹകരണ ബാങ്കിങ് മേഖലയില് പ്രവര്‍ത്തിച്ചുവരുന്നത്.സംസ്ഥാന സഹകരണ ബാങ്കും ജില്ലാ സഹകരണ ബാങ്കുകളും സംയോജിപ്പിച്ചുകൊണ്ടാണ് പൂതിയ ബാങ്കിന്‍റെ രൂപീകര ണം. 804 ബ്രാഞ്ചുകളുടെ ലയനമാണ് പൂര്‍ത്തികരിക്കേണ്ടത്. കേരള ബാങ്കിന്‍റെ സാമ്പത്തിക അടിത്തറ\nസംസ്ഥാന സഹകരണ ബാങ്കും 14 ജില്ലാ സഹകരണ ബാങ്കുകളും ലയിപ്പിച്ചു കൊണ്ടാണ് കേരള ബാങ്ക് എന്ന കേരളത്തിന്‍റെ സ്വന്തം ബാങ്ക് രൂപീകരിക്കു ന്നത്. ബാങ്ക് രൂപീകരണ നടപടികളുമായി മുന്നോട്ടു പോകുന്നതിനു റിസര്‍വ്വ് ബാങ്കിന്‍റെ പച്ചക്കൊടി കേരളത്തിന് വലിയ സന്തോഷം നേടിതരുന്നതാണ്.\nസംസ്ഥാന സഹകരണ ബാങ്കിന് ഏകദേശം 7000 കോടി രൂപയും ജില്ലാബാങ്കു കളില് 47047 കോടിരൂപയുടെ നിക്ഷേപവുമുണ്ട്. 650 ബില്ല്യണ് രൂപയുടെ നിക്ഷേപമാണ് കേരള ബാങ്കില് നിന്ന് സംസ്ഥാന സര്‍ക്കാര് പ്രതീക്ഷിക്കു ന്നത്. ഒരു വാണിജ്യ ബാങ്കായി തന്നെയാണ് കേരള ബാങ്കിനെ സര്‍ക്കാര് രൂപീകരിക്കുന്നത്.\nത്രിതല ബാങ്കിങ് മേഖലയില് നിന്ന് ദ്വിതല ബാങ്കിങ് മേഖലയിലേക്കാണ് കേരളം എത്തിപ്പെടുന്നത്. സഹകരണ ബാങ്കിങ് മേഖലയെ കേരള ബാങ്കായി മാറ്റുന്നതോടെ വായ്പാ പലിശ നിരക്കില് നല്ല കുറവുണ്ടാകുമെന്നാണ് കണക്കു കൂട്ടല്. വായ്പക്കാര്‍ക്ക് ഏറെ പ്രയോജനപ്പെടുന്ന ഒന്നാണിത്. സംസ്ഥാന സഹകരണ ബാങ്കുകളിലേക്കും ജില്ലാ സഹകരണ ബാങ്കുകളിലേക്കുമുള്ള രണ്ടു ചാര്‍ജുകളുമാണ് ലയനത്തോടെ ഇല്ലാതെയാകുന്നത്.സഹകരണ ബാങ്കു കള്‍ക്ക് ഇപ്പോഴുള്ള അടിസ്ഥാനവികസന പ്രതിസന്ധി ഇല്ലതാകും. 2.52 ശത മാനമാണ് സംസ്ഥാന കോ-ഒാപ്പറേറ്റീവ് ബാങ്കിന്‍റെ എന്‍പിഎ. മറ്റു സഹകര ണ ബാങ്കുകളുടെ എന്‍പിഎ 3.81 മുതല് 16.36 ശതമാനം വരെ ആണ്. ലയനത്തോടെ ഈ കിട്ടാകടത്തിന് പരിഹാരമാകുകയും ചെയ്യും. നിലവില് നഷ്ടത്തില് കഴിയുന്ന സംസ്ഥാന സഹകരണ ബാങ്കിന് പുനര്‍ജീവന് നല് കാന് കേരള ബാങ്കിന് ആകുമെന്നാണ് സര്‍ക്കാരിന്‍റെ വിലയിരുത്തല്.


റിപ്പബ്ലിക്ദിനത്തില് സാഹസ പറക്കലിനിടയില് ഗ്ലൈഡര് തകര്‍ന്നുവീണു | Paragliding| Thrukkarippoor\nറിപ്പബ്ലിക്ദിനത്തില് സാഹസ പറക്കലിനിടയില് ഗ്ലൈഡര് തകര്‍ന്നുവീണു\nJan 28, 2017, 06:35 AM IST\nരാജ്യത്തിന്റെ വിവിധഭാഗങ്ങളില് പാരാഗ്ലൈഡര് പറത്തി കൈയടി നേടിയിട്ടുണ്ടെങ്കിലും ഇതുപോലൊരു അപകടം ആദ്യമായാണ് സംഭവിക്കുന്നതെന്ന് സേവ്യര് ചുറുപുഴ പറയുന്നു.\nവലിയപറമ്പ് ബീച്ചില് സേവ്യര് ചെറുപുഴ ദേശീയപതാകയുമായി പറന്നുയര്‍ന്നപ്പോള്\nതൃക്കരിപ്പൂര്: വിനോദസഞ്ചാരികളുള്‍പ്പെടെ നൂറുകണക്കിനാളുകളെ സാക്ഷിനിര്‍ത്തി ദേശീയപതാകയുമായി പറന്നുയര്‍ന്ന പാരാഗ്ലൈഡര് നിമിഷങ്ങള്‍ക്കകം തെങ്ങിന്‍കൂട്ടത്തില് തകര്‍ന്നുവീണു. റിപ്പബ്ലിക്ദിനത്തില് വാസ്‌ക് വലിയപറമ്പ് സംഘടിപ്പിച്ച ആകാശവിസ്മയ കാഴ്ചയിലാണ് അപകടമുണ്ടായത്. ഗ്ലൈഡര് സേവ്യര് ചെറുപുഴ പരിക്കേല്‍ക്കാതെ രക്ഷപ്പെട്ടു. 500 മീറ്റര് ഉയരത്തില്‍നിന്ന് മരങ്ങള്‍ക്കിടയിലേക്ക് തെന്നിമാറി നിലംപതിച്ചെങ്കിലും ആളപായം ഒഴിവായി. കടപ്പുറത്തെ തെങ്ങിന്‍തോപ്പുകള്‍ക്കിടയിലുള്ള സ്ഥലത്ത് വീണതിനാലാണ് അപകടം ഒഴിവായത്.\nവീഴ്ചയ്ക്കിടയില് തെങ്ങുകള്‍ക്കും കാറ്റാടിമരത്തിനും ഉടക്കിയതിനാല് ഗ്ലൈഡറിന്റെ പ്രൊപ്പല്ലറുകള് തകര്‍ന്നു. പറന്നുയര്‍ന്ന ഗ്ലൈഡര് പെട്ടെന്ന് അപ്രത്യക്ഷമാവുകയായിരുന്നു. ഏറെസമയം കഴിഞ്ഞിട്ടും തിരിച്ചുവരാത്തതിനെത്തുടര്‍ന്ന് നടത്തിയ അന്വേഷണത്തിലാണ് അപകടത്തില്‍പ്പെട്ടതായി കണ്ടെത്തിയത്.\nഅപകടത്തിനിടയില് മനോധൈര്യം വീണ്ടെടുത്ത സേവ്യര് സുരക്ഷിതമായി ലാന്‍ഡിങ് നടത്തുകയായിരുന്നു. കടല്‍ത്തീരത്ത് ഒരുറൗണ്ട് ചുറ്റിക്കറങ്ങിയശേഷം ഗ്ലൈഡറില്‍നിന്ന് ദേശീയപതാക പറത്തി ഇദ്ദേഹം വിസ്മയംസൃഷ്ടിച്ചു.\nജനക്കൂട്ടത്തിന്റെ ആര്‍പ്പുവിളികള്‍ക്കിടയില് ചെരിഞ്ഞുപോയ പതാക ആകാശത്തുവെച്ചുതന്നെ നേരെയാക്കുന്നതിനിടയില് ഗ്ലൈഡറിന്റെ ശ്രദ്ധമാറി നിയന്ത്രണം തെറ്റുകയും പതാക കെട്ടിത്തൂക്കിയ ഭാരംകൂടിയ സാധനം പ്രൊപ്പല്ലറിന്റെ ഫാനില് കുടുങ്ങുകയുംചെയ്തതാണ് അപകടത്തിനിടയാക്കിയത്. വൈകുന്നേരം നാലുമണിയോടെ ഏഴിമല നാവിക അക്കാദമിയിലെ ഏവിയേഷന് ഓഫീസര് സച്ചിന് വര്‍മ ദേശീയപതാക കൈമാറിയശേഷമാണ് ഗ്ലൈഡര് പറന്നുപൊങ്ങിയത്. ഉച്ചയ്ക്ക് രണ്ടുമണിമുതല് വലിയപറമ്പ് പാലം സൈറ്റ് മുതല് ബീച്ചുവരെ എസ്.പി.സി. കേഡറ്റുകള്, കരാത്തെ സംഘം, കായികപ്രതിഭകള് തുടങ്ങിയവര് അണിനിരന്ന ജയ്ഹിന്ദ് റിപ്പബ്ലിക് ദിനറാലി നടന്നിരുന്നു.\nരാജ്യത്തിന്റെ വിവിധഭാഗങ്ങളില് പാരാഗ്ലൈഡര് പറത്തി കൈയടി നേടിയിട്ടുണ്ടെങ്കിലും ഇതുപോലൊരു അപകടം ആദ്യമായാണ് സംഭവിക്കുന്നതെന്ന് സേവ്യര് ചുറുപുഴ പറയുന്നു. സേവ്യര് സ്വന്തമായി രൂപകല്പനചെയ്ത ഗ്ലൈഡറാണ് വലിയപറമ്പില് പറത്തിയത്. പ്രൊപ്പല്ലറും പാരാമോട്ടോറും ഉള്‍പ്പെടെ ഇതിന് 12 ലക്ഷത്തോളം രൂപ വിലവരും. പ്രൊപ്പല്ലര് തകര്‍ന്നതുകാരണം അരലക്ഷം രൂപയുടെ നഷ്ടമുണ്ടായി. ആകാശവിസ്മയ കാഴ്ച വലിയപറമ്പ് ഗ്രാമപ്പഞ്ചായത്ത് പ്രസിഡന്റ് എം.ടി.അബ്ദുല്‍ജബ്ബാര് ഫ്‌ലാഗ് ഓഫ് ചെയ്തു. തുടര്‍ന്ന് വലിയപറമ്പ് ബീച്ചില് ജില്ലാപഞ്ചായത്ത് പ്രസിഡന്റ് എ.ജി.സി.ബഷീര് ഐക്യദാര്‍ഢ്യപ്രതിജ്ഞ ചൊല്ലിക്കൊടുത്തു.\nഉദിനൂര് ഗവ. ഹയര് സെക്കന്‍ഡറി സ്‌കൂളിലെ കമ്യൂണിറ്റി പോലീസ് ഓഫീസര് പി.പി.അശോകന് മാസ്റ്റര് റാലിക്ക് നേതൃത്വംനല്‍കി. ബീച്ചില് കുട്ടികളുടെ കരാത്തെ പ്രദര്‍ശനവും നടന്നു. അല് ബദര് ചാരിറ്റബിള് ട്രസ്റ്റ് ചെയര്‍മാന് പി.കെ.സി.സുലൈമാന് ഹാജി ഉപഹാരം നല്‍കി. പി.കെ.സുലൈമാന്, ജനറല് സെക്രട്ടറി ടി.കെ.അബ്ദുല്‍സലാം, പി.കെ.സി.അബ്ദുല്ല, എം.കെ.കുഞ്ഞബ്ദുള്ള എന്നിവര് നേതൃത്വംനല്‍കി.


ഹീറോ മോട്ടോകോര്‍പ്പ് വര്‍ച്വല് ഷോറൂം പ്രഖ്യാപിച്ചു | Future Kerala\nഹീറോ മോട്ടോകോര്‍പ്പ് വര്‍ച്വല് ഷോറൂം പ്രഖ്യാപിച്ചു\nഷോറൂമിന്റെയും ഉല്‍പ്പന്നങ്ങളുടെയും 360 ഡിഗ്രി കാഴ്ച്ച ലഭിക്കുംവിധമാണ് വര്‍ച്വല് ഷോറൂം സജ്ജീകരിച്ചത്\nന്യൂഡെല്‍ഹി: പുതുതായി വര്‍ച്വല് ഷോറൂം ഫീച്ചര് അവതരിപ്പിക്കുന്നതായി ഹീറോ മോട്ടോകോര്‍പ്പ് പ്രഖ്യാപിച്ചു. ഇതുവഴി ഉപയോക്താക്കള്‍ക്ക് ഡിജിറ്റല് വാങ്ങല് അനുഭവം സമ്മാനിക്കുകയാണ് ഹീറോ മോട്ടോകോര്‍പ്പിന്റെ ലക്ഷ്യം. വര്‍ച്വല് ഷോറൂമിലൂടെ ഉപയോക്താക്കള്‍ക്ക് ഹീറോ മോട്ടോകോര്‍പ്പിന്റെ ഉല്‍പ്പന്നങ്ങള് ഡിജിറ്റലായി വാങ്ങാന് കഴിയും. ഷോറൂമിന്റെയും ഉല്‍പ്പന്നങ്ങളുടെയും 360 ഡിഗ്രി കാഴ്ച്ച ലഭിക്കുംവിധമാണ് വര്‍ച്വല് ഷോറൂം സജ്ജീകരിച്ചത്. വിവിധ മോഡലുകളുടെ ഫീച്ചറുകളും സാങ്കേതിക വിശദാംശങ്ങളും വര്‍ച്വല് ഷോറൂം വഴി അറിയാം.\nഹീറോ മോട്ടോകോര്‍പ്പ് വെബ്‌സൈറ്റിലൂടെ വര്‍ച്വല് ഷോറൂമിലേക്ക് പ്രവേശിക്കാം. വാഹനത്തെക്കുറിച്ച് കൂടുതല് കാര്യങ്ങള് അറിയണമെങ്കില് ഉപയോക്താക്കള്‍ക്ക് കോള് ബാക്ക് സൗകര്യം ആവശ്യപ്പെടാന് കഴിയും. അല്ലെങ്കില് നേരിട്ട് ഓണ്‍ലൈന് വഴി ഉല്‍പ്പന്നം വാങ്ങാം. ഒരു യഥാര്‍ത്ഥ ഷോറൂമിന്റെ അന്തരീക്ഷം സൃഷ്ടിച്ചതാണ് വര്‍ച്വല് ഷോറൂമിന്റെ ആദ്യ പേജ്. നിലവില് ഒമ്പത് ഉല്‍പ്പന്നങ്ങളാണ് വര്‍ച്വല് ഷോറൂമില് പ്രദര്‍ശിപ്പിച്ചിരിക്കുന്നത്.\nഇരുചക്ര വാഹനങ്ങളുടെ 3ഡി അനുഭവം ലഭിക്കുന്നതിന് ഉപയോക്താക്കള്‍ക്ക് ‘ഹീറോ പ്രൊഡക്റ്റ് കോണ്‍ഫിഗറേറ്റര്’ ഫീച്ചര് പ്രയോജനപ്പെടുത്താം. ഫീച്ചറുകള്, കളര് ഓപ്ഷനുകള്, വേരിയന്റുകള് തുടങ്ങിയ വിവരങ്ങള് അറിയാന് കഴിയും. വാഹനത്തിന് ഓപ്ഷണല് ആക്‌സസറികള് തെരഞ്ഞെടുക്കുന്നതിന് ആക്‌സസറി കോണ്‍ഫിഗറേറ്റര് ഉപയോഗിക്കാം. വേരിയന്റ്, നിങ്ങളുടെ ലൊക്കേഷന് എന്നിവയനുസരിച്ച് വാഹനത്തിന്റെ വിലയില് മാറ്റം വരും. വിവിധ മോഡലുകളുടെ കാഴ്ച്ച വേറെ ലെവലാക്കി മാറ്റുന്നതിന് ഓഗ്‌മെന്റഡ് റിയാലിറ്റി സൗകര്യം ഉപയോഗിക്കാം. സപ്പോര്‍ട്ട് ചെയ്യുന്ന ഐഒഎസ്, ആന്‍ഡ്രോയ്ഡ് ഡിവൈസുകളില് ഓഗ്‌മെന്റഡ് റിയാലിറ്റി ഫീച്ചര് പ്രയോജനപ്പെടുത്താന് കഴിയും.\nPrevious പതിനൊന്നാം തലമുറ ഹോണ്ട സിവിക് അരങ്ങേറി


കോവിഡ്– 19; ആയുർവേദ ചികിത്സാസമീപനം | COVID- 19 Ayurveda treatment Kottakal Arya Vaidyasala\nകോവിഡ്– 19; ആയുർവേദ ചികിത്സാസമീപനം\nമാർക്കറ്റിങ് ഫീച്ചർ June 28, 2021 07:30 AM IST\nലോകത്തു മുഴുവൻ വ്യാപിച്ച കോവിഡ് മാഹാമാരി ദിവസവും നൽകി കൊണ്ടിരിക്കുന്നത് ഓരോരോ പുതിയ പാഠങ്ങളാണ്. ഒറ്റപ്പെടുത്തുന്നതിൽ നിന്നും മാറി, ചേർത്തു പിടിക്കേണ്ടതിന്റെ പാഠം. കാലക്രമേണ വകഭേദം മാറുന്നു എന്ന് ശാസ്ത്രജ്ഞർ നിരീക്ഷിച്ച ജനിതകമാറ്റത്തിന്റെ പാഠം. ബ്ലാക് ഫംഗസ് പോലുള്ള സങ്കീർണതകൾ തുറന്നു കാട്ടിയ പാഠം. ഈ ദിവസവും കടന്നു പോകും എന്ന് ഉറച്ചു വിശ്വസിക്കുന്ന ഒരു ജനതയുടെ ഉൾക്കരുത്തിന്റെ പാഠം. വിവിധ മെഡിക്കൽ സയൻസുകൾ തോളോടു തോൾ ചേർന്ന് ഒന്നാം തരംഗത്തേയും രണ്ടാം തരംഗത്തേയും നേരിട്ടപ്പോൾ പകച്ചു നിന്നത് കോവിഡാണെന്നത് പറയാതെ വയ്യ. കാരണം കോവിഡിന്റെ സംഹാരതാണ്ഡവം ഒരു പരിധിവരെയെങ്കിലും നിയന്ത്രിക്കാൻ വിവിധ ചികിത്സാ ശാസ്ത്രങ്ങൾക്കായി. ഇനിയും ഒരുപാട് പോകാനുണ്ടെങ്കിലും.\nകേവലം ഒരു ജലദോഷത്തിന്റെ ലക്ഷണം മാത്രമായിക്കണ്ട് ഈ അസുഖത്തെ കുറച്ചു കാണുന്നവരുണ്ട്. ഇത് ശരിയല്ല. ലക്ഷണങ്ങൾ ഒന്നുമില്ലെങ്കിൽ കൂടി മറ്റുള്ളവരിലേക്ക്, പ്രത്യേകിച്ചും കുട്ടികളിലേക്കും, വൃദ്ധന്മാരിലേക്കും അസുഖം പകർന്നു കൊടുക്കുന്നതിനുള്ള കാരണമായി മാറാതിരിക്കാൻ എല്ലാവരും ശ്രദ്ധിക്കണം.\nപ്രതിരോധത്തിൽ ഊന്നിയ ചികിത്സാ നയവുമായാണ് ആയുർവേദ ഡോക്‌ടർമാർ തുടക്കം മുതലേ കോവിഡിനെ നേരിട്ടത്. പ്രതിരോധ ചികിത്സ (preventive), ശമനചികിത്സ (curative), പുനരുജ്ജീവന ചികിത്സ (restorative) എന്നീ തലങ്ങളിൽ കൂടിയാണ് ആയുർവേദത്തിന്റെ സാധ്യതകൾ തുടങ്ങിവച്ചതെങ്കിലും ഇപ്പോഴത് വിവിധ ഔഷധ ഗവേഷണ രംഗത്തേക്കും ചികിത്സാ ഗവേഷണ രംഗത്തേക്കുമുള്ള വാതായനങ്ങൾ വിശാലമായി തുറന്നിട്ടിരിക്കുകയാണ്. ഇന്ദുകാന്തം ക്വാഥം, ആയുഷ്ക്വാഥ ചൂർണം മുതലായ മരുന്നുകളിൽ നടത്തിയ രാസഘടനാ പഠനത്തിൽ "ഇമ്മ്യൂണോ മോഡുലേറ്ററി" (പ്രതിരോധ ക്രമീകരണ) സ്വഭാവമുള്ള നിരവധി രാസഘടകങ്ങൾ കണ്ടെത്തിയതും, ഇവ രോഗതീവ്രത കുറയ്ക്കാൻ സഹായിക്കുന്നു എന്ന കണ്ടെത്തലും ഇതിനുദാഹരണങ്ങളാണ്.\nഒട്ടേറെ രോഗലക്ഷണങ്ങളും, അതിന്റെ ഉപോൽബലകമായ കാരണങ്ങളും ഇഴ ചേർന്ന ഓരോ ലക്ഷണ സമവായങ്ങളാണ് ആയുർവേദത്തിൽ ഓരോ അസുഖവും. കോവിഡ് 19 ൽ കാണുന്ന പനി, മൂക്കടപ്പ്, ശ്വാസം മുട്ടൽ, രുചിക്കുറവ്, മണമില്ലായ്‌മ, ക്ഷീണം, മേൽ വേദന എന്നിവയെല്ലാംതന്നെ ഒരു തരത്തിലല്ലെങ്കിൽ വേറൊരു തരത്തിൽ ജ്വര (പനി)വുമായി ചേർത്ത് വായിക്കാം. ഈ ലക്ഷണങ്ങളെ ആയുർവേദ രീതിയിൽ വിശകലനം ചെയ്യുന്നതിനാലാണ് ഒരു വൈദ്യന്റെ വിജയം. ജ്വരത്തിന്റെ പ്രധാന ചികിത്സാതത്വം ജ്വരഹരത്വവും (പനിയേയും അതുമായി ബന്ധപ്പെട്ട ലക്ഷണങ്ങളേയും ഇല്ലാതാക്കുക), ബലകരത്വവും (ശരീരത്തിന്റെ പ്രതിരോധശേഷി വർധിപ്പിക്കലും) ആണ്. ഈ ഗുണങ്ങൾ ഉള്ള ചില പ്രത്യേക മരുന്നുകളാണ് ഇപ്പോഴും ചികിത്സയുടെ മുൻനിരയിൽ ഉള്ളത്. ദശമൂലകടുത്രയാദി കഷായം, വില്വാദി ഗുളിക എന്നിവയെല്ലാം ഇതിനുദാഹരണങ്ങൾ ആണ്.\nആയുർവേദത്തിൽ പ്രതിരോധം ഒറ്റ വാക്കല്ല. പൈതൃകമായി ലഭിക്കുന്ന ശരീരശക്തി പ്രതിരോധത്തിന്റെ കാതലാണ്. സ്വാഭാവികമായി മാറി വരുന്ന ഋതുക്കളും വയസ്സും പ്രതിരോധശക്തിയിൽ ഏറ്റക്കുറച്ചിലുണ്ടാക്കുന്നു. പ്രായമായവരിൽ പ്രതിരോധശക്തി കുറയുന്നതിനാലാണ് അവരിൽ കൂടുതൽ ശ്രദ്ധ കൊടുക്കാൻ വൈദ്യസമൂഹം പറയുന്നത്. ഔഷധം, സമീകൃതാഹാരം, വ്യായാമം, ദിനചര്യ മുതലായവയിലൂടേയും ശരീരബലം കാത്തു സൂക്ഷിക്കേണ്ടതാണ്. ഔഷധങ്ങളിൽ ച്യവനപ്രാശം,അഗസ്ത്യരസായനം എന്നീ മരുന്നുകൾ പ്രത്യേക പരാമർശം അർഹിക്കുന്നു.\nആയുർവേദത്തിൽ ദോഷശേഷ ചികിത്സ (രോഗം മാറിയാലും ആ രോഗം ശരീരത്തിൽ ബാക്കിവെക്കുന്ന കേടുപാടുകൾ ഭേദമാക്കുന്നത്) പ്രധാനമാണ്. ഇത് വേണ്ടത്ര ശ്രദ്ധിക്കപ്പെടാതെ പോകുന്നത് കൊണ്ടാണ് കോവിഡ് ടെസ്റ്റ് നെഗറ്റീവ് ആയതിന് ശേഷവും രോഗികൾ ഗുരുതരാവസ്ഥയിലേക്ക് ചിലപ്പോഴൊക്കെ എത്തിച്ചേരുന്നത്. കോവിഡിനെതിരെയുള്ള യുദ്ധത്തിൽ ഇനിയും പ്രസക്തിയുള്ളത് പ്രതിരോധത്തിന് തന്നെയാണ്. ഇതിനായുള്ള പ്രതിവിധിയാവട്ടെ ആന്തരികവും ബാഹ്യവുമായ ശരീരശുദ്ധിയും. "അഴുക്ക് വെള്ളത്തിലേ കീടാണുക്കൾ കെട്ടിക്കിടക്കൂ" എന്ന തത്വം ശരീരത്തിനകത്തും ബാധകമാണ്. നിരന്തരം സഞ്ചരിച്ചുകൊണ്ടിരിക്കുന്ന ശരീരദ്രാവകങ്ങളുടെ (body fluid) നിർവിഘ്‌നവും, നിർബാധവുമായ സഞ്ചാരപഥത്തെ സുഗമമാക്കലാണ് ശരീരത്തിനകത്തെ അണുസഞ്ചയം തടയാനുള്ള ഏക മാർഗം. ഇത് വഴി ഓരോ കോശങ്ങളിലേക്കും പോഷണമെത്തിക്കുന്നതിനും കോശങ്ങളും പ്രതിരോധത്തിന് സജ്ജമാക്കുന്നതിനും സാധിക്കുന്നു. നാം നേർക്കണ്ണുകൊണ്ട് കാണുന്ന ആകാരത്തിലും ശരീരഘടനയിലുമല്ല പ്രതിരോധം എന്ന് സാരം. ഇവിടെയാണ് ഇഞ്ചി, തിപ്പലി, തുളസി, ജീരകം മുതലായ ദഹനപ്രക്രിയ സഹായിക്കുന്ന മരുന്നുകളുടെ പ്രസക്തി.\nപ്രതിരോധത്തെ ത്വരിതപ്പെടുത്തുന്ന മരുന്നുകൾ മാത്രം (Immuno Enhancers ) എല്ലായ്‌പ്പോഴും കോവിഡ് -19 ന് യോജിക്കണമെന്നില്ല. ശരീരത്തിലെ പ്രതിരോധ പ്രക്രിയയ്ക്ക് ഒരു സന്തുലിതാവസ്ഥയാണ് ആവശ്യം. ചില അവസ്ഥകളെങ്കിലും അനിയന്ത്രിതമായി ഇമ്മ്യൂൺ സിസ്റ്റം രോഗാണുക്കളിൽ നിന്നും അതീതമായി സ്വന്തം ശരീരഭാഗങ്ങളെ തന്നെ അപായപ്പെടുത്തുന്ന പ്രവണതകൾ കണ്ടുവരാറുണ്ട്. 'Cytokine storm' എന്നറിയപ്പെടുന്ന ഈ അവസ്ഥയിൽ ഒരു പക്ഷേ പ്രതിരോധശക്തിയെ ത്വരിതപ്പെടുത്തുന്ന ഔഷധങ്ങളെക്കാൾ, ഇമ്മ്യൂണിറ്റിയെ ക്രമീകരിക്കുന്ന മരുന്നുകൾക്കാകും (immunomodulators) മുൻ‌തൂക്കം, അശ്വഗന്ധ ചൂർണം ഇവിടെ എടുത്തുപറയേണ്ട ഔഷധം ആണ്.\nകോവിഡിന്റെ പ്രതിരോധത്തിന്റെ ഭാഗമായി മൂക്ക്, വായ, തൊണ്ട എന്നീ ഭാഗങ്ങളുടെ 'Hygiene' വളരെ പ്രധാനപ്പെട്ടതാണ്. ഇതിനായി ദശനകാന്തി ചൂർണം ചേർത്തിളക്കിയ വെള്ളം കൊണ്ട് ദിവസവും രണ്ട് നേരമെങ്കിലും കവിൾകൊള്ളുന്നത് നല്ലതാണ്. അണുതൈലം ഓരോ മൂക്കിലും ഈരണ്ട് തുള്ളി വീതം ഉറ്റിച്ച് വലിക്കുന്നതും നന്ന്. സാംക്രമിക രോഗങ്ങൾ മനുഷ്യരാശിക്ക് പുതുമയുള്ളതല്ല. അവസരോചിതമായ ഇടപെടലുകളിലൂടെ നമുക്കവയെ അതിവർത്തിക്കാൻ കഴിഞ്ഞിട്ടുണ്ട്. ഇവിടെയും നമുക്ക് ശുഭപ്രതീക്ഷ തന്നെയാണുള്ളത്.\nകോവിഡിനെ ആയുർവേദത്തിലൂടെ എങ്ങനെ പ്രതിരോധിക്കാമെന്ന വിഷയത്തിൽ 26ന് വൈകിട്ട്6മുതൽ 7.30 വരെ ഒരു വെബിനാർ സംഘടിപ്പിക്കുന്നുണ്ട്. വെബിനാറിൽ പങ്കെടുക്കാൻ ഇവിടെ റജിസ്റ്റർ ചെയ്യാം.\nഡോ. രാജഗോപാലൻ കെ.വി.\nഡെപ്യൂട്ടി ചീഫ് ഫിസിഷ്യൻ


ആവിഷ്കാരസ്വാതന്ത്ര്യവും, സമാധാന നൊബേൽ പുരസ്‌കാരവും\n2021 ലെ സമാധാനത്തിനുള്ള നോബൽ സമ്മാനത്തിന് രണ്ട് മാധ്യമപ്രവർത്തകരാണ് അർഹരായത്. ഫിലിപ്പീൻസ് വംശജയായ മരിയ റെസ്സയും,ദിമിത്രി മുറട്ടോവുമാണ് ആ രണ്ടുപേർ. ജനാധിപത്യത്തിന്റെയും സമാധാനത്തിന്റെയും നെടും തൂണായ ആവിഷ്കാര സ്വാതന്ത്ര്യം കാത്തു രക്ഷിക്കാൻ ആയി നടത്തിയ ഉദ്യമങ്ങൾ മാനിച്ചാണ് നോർവീജിയൻ നൊബേൽ കമ്മിറ്റി ഇരുവർക്കും പുരസ്കാരം നൽകിയത്.ജനാധിപത്യം,സമാധാനം- ലോകത്തിലെ ഏറ്റവും മനോഹരമായ രണ്ട് ആശയങ്ങള്. പക്ഷേ,ഇവ നിലനിൽക്കണമെങ്കിൽ ആവിഷ്കാര സ്വാതന്ത്ര്യം എന്ന അടിത്തറ ആവശ്യമാണ്.\nസ്വന്തം രാജ്യത്ത് നടക്കുന്ന അധികാരദുർവിനിയോഗത്തെയും അതിക്രമങ്ങളെയും വളർന്നുവരുന്ന ഏകാധിപത്യത്തെ യും എതിരിടാൻ ആവിഷ്കാര സ്വാതന്ത്ര്യത്തെ സമർഥമായി വിനിയോഗിച്ച മാധ്യമപ്രവർത്തകയാണ് മരിയ റെസ്സ. ഫിലിപ്പൈൻസ് തലസ്ഥാനമായ മനിലയിൽ ആണ് മരിയ ജനിച്ചത്. ഫിലിപ്പീൻസിൽ നിന്നുള്ള ആദ്യ നോബൽ ജേതാവ് കൂടിയാണ് മരിയ.അന്വേഷണാത്മക മാധ്യമപ്രവർത്തനത്തിന് വേണ്ടിയാണ് മരിയ റാപ്പ്ളർ എന്നാൽ ഡിജിറ്റൽ മീഡിയ കമ്പനി സ്ഥാപിക്കുന്നത്. ഫിലിപ്പീൻസിൽ 2016 അധികാരത്തിലെത്തിയ പ്രസിഡന്റ് റോഡിഗ്രോയുടെ ഭരണകൂടത്തിന്റെ അധികാരദുർവിനിയോഗ ത്തെ അവർ ധീര പൂർവ്വം വിളിച്ചുപറഞ്ഞു. ഭരണകൂടത്തിന് മയക്കുമരുന്ന് വിരുദ്ധ കമ്പനിയിലെ ക്രമക്കേടുകൾ പൊതുജനങ്ങൾക്കു മുന്നിൽ കൊണ്ടുവന്നു.ഭരണകൂടത്തിന് മരിയ അനഭിമതയാകാന് ഇനിയും കാരണങ്ങളുണ്ടായിരുന്നു. വ്യാജവാര്‍ത്തകള്‍ക്കെതിരേ ആഗോളതലത്തിലുള്ള പോരാളി കൂടിയായിരുന്നു അവര്. വ്യാജവാര്‍ത്താ പ്രചാരണം, എതിരാളികളെ അപമാനിക്കല് തുടങ്ങിയവയ്ക്ക് സാമൂഹിക മാധ്യമങ്ങളെ എങ്ങനെ ഉപയോഗപ്പെടുത്തുന്നുവെന്നും മരിയയും റാപ്പ്‌ളറും തെളിവുകള് നിരത്തി വ്യക്തമാക്കി.\n2020 ജൂണില് മരിയ അറസ്റ്റിലാവുകയും തടവിന് വിധിക്കപ്പെടുകയും ചെയ്തു. അപകീര്‍ത്തികരമായ വിവരങ്ങള് ഡിജിറ്റലായി പ്രചരിപ്പിച്ചെന്ന കുറ്റമായിരുന്നു മരിയയ്ക്കു മേല് ചുമത്തിയത്. നീതിയുടെയും ജനാധിപത്യത്തിന്റെയും പരാജയമെന്നാണ് ശിക്ഷാവിധിയെ റാപ്പ്‌ളര് വിശേഷിപ്പിച്ചത്. ജാമ്യത്തിലിറങ്ങിയ മരിയ കോര്‍ട്ട് ഓഫ് അപ്പീലില് അപ്പീല് സമര്‍പ്പിച്ചിട്ടുണ്ട്.എട്ടോളം കേസുകളാണ് മരിയക്കും അവരുടെ മാധ്യമ സ്ഥാപനത്തിനും എതിരെ ഫിലിപ്പീൻ ഭരണകൂടം ഫയൽ ചെയ്തിരുന്നത് ഇതിൽ ചില കേസുകൾ പിന്നീട് തള്ളി പോയി.\nറഷ്യൻ ദിനപത്രമായ നൊവായ ഗസെറ്റയുടെ എഡിറ്റൻ ഇൻ ചീഫാണ് ദിമിത്രി മുറടോവ്. റഷ്യൻ സർക്കാരിനെ വിമർശിക്കുകയും അഴിമതി വിവരങ്ങൾ തുടർച്ചയായി റിപ്പോർട്ട് ചെയ്യുകയും ചെയ്ത പത്രമാണ് നൊവായ ഗസെറ്റ. രാജ്യത്ത് നടക്കുന്ന മനുഷ്യവകാശ ലംഘനങ്ങൾക്കെതിരെ തുടർച്ചയായി ശബ്ദമുയർത്തിയതോടെയാണ് പത്രം ലോകശ്രദ്ധയാകർഷിച്ചത്. കഴിഞ്ഞ 24 വർഷമായി നൊവായ ഗസെറ്റയുടെ എഡിറ്റൻ ഇൻ ചീഫാണ് ദിമിത്രി.സര്‍ക്കാരിന്റെ അഴിമതിക്കും മനുഷ്യാവകാശലംഘനങ്ങള്‍ക്കുമെതിരായ റിപ്പോര്‍ട്ടുകള്‍ക്ക് പേരുകേട്ട പത്രമാണ് നൊവായ ഗസെറ്റ.


ഓൾഗോ ടോകാർചുകിനും പീറ്റർ ഹാൻഡ്കെയ്ക്കും സാഹിത്യത്തിനുള്ള നൊബേൽ പുരസ്കാരം | Polish Author Olga Tokarczuk Wins the 2018 Nobel in Literature 2019 Winner is Austrias Peter Handke – News18 Malayalam\nഓൾഗോ ടോകാർചുകിനും പീറ്റർ ഹാൻഡ്കെയ്ക്കും സാഹിത്യത്തിനുള്ള നൊബേൽ പുരസ്കാരം\nലൈംഗിക വിവാദത്തെത്തുടർന്ന് പോയവര്‍ഷം സാഹിത്യ നൊബേല് പ്രഖ്യാപിച്ചിരുന്നില്ല\nLast Updated : October 10, 2019, 17:38 IST\nസ്റ്റോക്ഹോം: പോളിഷ് എഴുത്തുകാരി ഓൾഗാ ടോകാർചുക്കിന് 2018 ലെ സാഹിത്യ നൊബേൽ. 2019 ലെ സാഹിത്യ നൊബേലിന് ഓസ്‌ട്രിയൻ എഴുത്തുകാരൻ പീറ്റർ ഹാൻഡ്കെയും അർഹനായി. സാഹിത്യത്തിനുള്ള രണ്ടു വര്‍ഷത്തെ നൊബേല് പുരസ്കാരങ്ങൾ ഒന്നിച്ചു പ്രഖ്യാപിക്കുകയായിരുന്നു. അവാർഡ് നിർണയ സമിതിയിലെ അംഗത്തിന്റെ ഭർത്താവിനെതിരായ ലൈംഗിക വിവാദത്തെത്തുടർന്നാണ് പോയവര്‍ഷം സാഹിത്യ നൊബേല് നല്‍കാതിരുന്നത്.\nമാൻ ബുക്കർ പുരസ്കാരം ലഭിച്ച ആദ്യ പോളിഷ് സാഹിത്യകാരിയാണ് പോളിഷ് എഴുത്തുകാരിയും ആക്ടിവിസ്റ്റുമായ ഓൾദാ ടോകാർചുക്. 2018ലാണ് ഓൾഗക്ക് ബുക്കർ സമ്മാനം ലഭിച്ചത്. സിറ്റീസ് ഇൻ മിറേഴ്സ്, ദി ജേർണി ഓഫ് ദി ബുക്ക് പീപ്പിൾ, പ്രീമിവെൽ ആൻഡ‍് അദർ ടൈംസ്, ഹൗസ് ഓഫ് ഡേ ഹൗസ് ഓഫ് നൈറ്റ്, ദി വാർഡൊബിൾ, ദി ഡോൾ ആൻഡ് ദി പേൾ തുടങ്ങിയവയാണ് പ്രധാന കൃതികൾ.\nപീറ്റർ ഹാൻഡ്കെ ഓസ്ട്രിയൻ നോവലിസ്റ്റും നാടകകൃത്തും വിവർത്തകനുമാണ്. നിരവധി സിനിമകൾക്കും തിരക്കഥ രചിച്ചിട്ടുണ്ട്.\nAlso Read- 'വീഡിയോ എടുത്തത് ശല്യം സഹിക്കാനാകാതെ': മകന്റെ മര്‍ദനമേറ്റ പിതാവ്\nFirst published: October 10, 2019, 17:18 IST\nNobelNobel for LiteratureNobel Prize


പ്ലഗ് ആൻഡ് പ്ലേ | Bussiness | Make | Money | Manorama Online\nപി. കിഷോർ July 23, 2018 12:16 PM IST\nനഗരത്തിനു നടുക്ക് വീടോ കെട്ടിടമോ ഉണ്ടോ? വാടകയ്ക്കു കൊടുത്താൽ തിരിച്ചു കിട്ടുമോ എന്ന പേടി കാരണം വെറുതെ പൂട്ടിയിട്ടിരിക്കുകയാണോ? കെട്ടിടം സ്റ്റാർട്ടപ്പുകൾക്കും ഐടി കമ്പനികൾക്കും വേണ്ടി ഓഫിസാക്കി മാറ്റുന്ന ബിസിനസ് തിരുവനന്തപുരം–കൊച്ചി നഗരങ്ങളിലാണ്.\nകെട്ടിടത്തെ അടിപൊളി ഓഫിസാക്കി മാറ്റണം, പക്ഷേ സ്ഥിരമായി ആർക്കും വാടകയ്ക്കു കൊടുക്കുന്നില്ല. ജോലി ചെയ്യാനൊരു സ്ഥലം എന്നേയുള്ളു. കോ–വർക് സ്പേസ് എന്നറിയപ്പെടുന്ന ഇത്തരം സ്ഥലങ്ങൾ എടുക്കുന്നവർക്ക് ചെലവു കുറവാണ്. മാസങ്ങൾ കഴിഞ്ഞ് ബിസിനസ് പൊളിഞ്ഞാൽ സ്ഥലംവിടാം, വളർന്നാൽ സ്ഥിരം സ്ഥലം കണ്ടെത്തി മാറിപ്പോകാം. അമേരിക്കയിൽ വീ വർക് എന്ന പേരിൽ ഇത്തരമൊരു കമ്പനി തുടങ്ങിയത് രണ്ടു ലക്ഷം കോടി ഡോളർ വാല്യുവേഷൻ നേടിയിരിക്കുകയാണ്.\nബിസിനസ് തുടങ്ങണമെങ്കിൽ ആദ്യപ്രശ്നം ഓഫിസ്, അതു നഗരത്തിൽ കണ്ണായ സ്ഥലത്തു വേണം, അതിനു ലക്ഷങ്ങൾ മുടക്കണം. കയ്യിൽ കാശില്ല, മിനക്കെടാനും കഴിയില്ല. പ്ലഗ് ആൻഡ് പ്ലേ സൗകര്യം മതി. തൽക്കാലം രണ്ടോ നാലോ പേർക്ക് ഇരിക്കണം ലാപ്ടോപ് വയ്ക്കണം. അതല്ലേ ആവശ്യം? കോ–വർക് സ്ഥലങ്ങളിലേക്കു മാറാം. മീറ്റിങ് നടത്താനും ഭക്ഷണം കഴിക്കാനും മറ്റുമുള്ള പൊതു സൗകര്യങ്ങളും കാണും. പൊടിപിടിച്ചു വൃത്തികേടായ മുനിസിപ്പാലിറ്റി കെട്ടിടത്തിലെ കൂതറ കടമുറികളിൽ ഇരിക്കേണ്ട ഗതികേടില്ല. സന്ദർശകർ വന്നാൽ സ്റ്റൈലായി ഓഫിസ് പ്രദർശിപ്പിക്കാം. കാരണം കോ–വർക് സ്പേസ് നല്ല ലൊക്കേഷനിൽ വേണമെന്നതും അടിപൊളിയായിരിക്കണമെന്നത് ബിസിനസിന്റെ ഭാഗമാണ്. ഇത്തരം ഓഫിസുകൾ പോയി കണ്ട് ഇതിന്റെ ലൈൻ മനസ്സിലാക്കി മികച്ച ഡിസൈനർമാരെ ഉപയോഗിച്ചു ചെയ്യണമെന്നു മാത്രം.\nപട്ടാളത്തിൽനിന്നു വിരമിച്ച ആദം ന്യൂമാൻ വീ വർക് തുടങ്ങിയത് ന്യൂയോർക്കിലെ സോഹോ ഭാഗത്ത് 2010ലാണ്.\nഅമേരിക്കയിലെ മാന്ദ്യകാലം. ബിസിനസ് പൊട്ടി അനേകം ഓഫിസുകൾ ഒഴിഞ്ഞു കിടന്നിരുന്നു. വീ വർക് അവ ഏറ്റെടുത്ത് പുതിയ രൂപത്തിലാക്കി. പെട്ടെന്നു പച്ചപിടിച്ച ബിസിനസ് ഇപ്പോൾ ഒരു കോടി ചതുരശ്രയടി വിസ്തീർണത്തിൽ 70 നഗരങ്ങളിൽ 250 ലൊക്കേഷനുകളിലായി പടർന്നിട്ടുണ്ട്.\nആഗോള മൂലധനം കിടന്നു കളിക്കുന്ന അമേരിക്കയിൽ ഇത്തരം ബിസിനസുകളിൽ കോടികൾ മുടക്കാൻ ആളെ കിട്ടും.\nസ്വന്തം ഓഫിസ് എടുക്കുന്നതിനെക്കാൾ സംരംഭകർക്കു ചെലവു വളരെ കുറവ് എന്നതാണ് ഈ ബിസിനസിന്റെ രഹസ്യം. കേരളത്തിൽ ഒരു കോ–വർക് സ്പേസിൽ ഒരു സീറ്റിന് മാസം ശരാശരി 4000–5000 രൂപ വാടക. പക്ഷേ ആ സീറ്റ് സ്വന്തമല്ല, നിങ്ങൾ ഇല്ലാത്തപ്പോൾ മറ്റൊരാൾക്ക് ഇരിക്കാൻ കൊടുക്കാം. സ്ഥിരമായി ഇരിക്കാനുള്ള സ്ഥലമെങ്കിൽ 6000–7000 രൂപയാവും.\nരണ്ടു പേർക്കു സ്ഥിരമായിരിക്കാനുള്ള ഓഫിസിന് 15000–17000, ആറു പേർക്ക് ഇരിക്കാനാണെങ്കിൽ 30000–40000 എന്നിങ്ങനെ പല നിരക്കുകളുണ്ട്.\nതിരുവനന്തപുരത്ത് ഇത്തരം അരഡസൻ ഓഫിസുകളായി. നേരത്തേ വേറേ ബിസിനസ് നടത്തി പച്ചതൊടാത്തവരും സ്വന്തം കെട്ടിടം ഈ ലൈനിലേക്കു മാറ്റിയപ്പോൾ രക്ഷപ്പെട്ടു.\nഒടുവിലാൻ ∙ ഇതൊക്കെ ബിസിനസിലെ സൺറൈസ് മേഖലകളാണ്. അതിലും സാച്ചുറേഷൻ ആയേക്കാം. ഓവർ സപ്ലൈ ആകും മുൻപ് കൈവയ്ക്കണം. അവസരത്തിന്റെ ജനാല (വിൻഡോ ഓഫ് ഓപ്പർച്യൂണിറ്റി) തുറക്കുമ്പോഴാണു കേറേണ്ടത്. ഇരുമ്പു ചൂടായിരിക്കുമ്പോൾ അടിക്കണം, കാറ്റുള്ളപ്പോൾ തൂറ്റണം എന്നൊക്കെ മലയാളത്തിലും പറയാം.


കെജ്രിവാളിന് പിന്തുണയുമായി ബിജെപി എംപി; കെജ്രിവാൾ നല്ല രാഷ്ട്രീയക്കാരൻ,ദില്ലിക്ക് സംസ്ഥാന പദവി നൽകണം | For "Gentleman Politician" Arvind Kejriwal, Support From Shatrughan Sinha - Malayalam Oneindia\nUpdated: Sun, Jun 17, 2018, 11:56 [IST]\nദില്ലി: ദില്ലി ലെഫ്റ്റനന്റ് ഗവർണറുടെ വസതിയിൽ ആറ് ദിവസമായി കെജ്രിവാളും സഹമന്ത്രിമാരും ധർണ്ണ നടത്തുകയാണ്. സര്‍ക്കാരിനോടുള്ള ഐ എ എസ് ഓഫീസര്‍മാരുടെ നിസ്സഹകരണം അവസാനിപ്പിക്കണമെന്ന ആവശ്യം ഉന്നയിച്ചാണ് കേജ്‌രിവാള് ലെഫ്. ഗവര്‍ണറുടെ വസതിയായ രാജ്‌നിവാസില് സമരം ചെയ്യുന്നത്. മനീഷ് സിസോദിയ, സത്യേന്ദര് ജയിന്,ഗോപാല് റായ് എന്നിവരാണ് കെജ്രിവാളിനൊപ്പം കുത്തിയിരിപ്പ് സത്യഗ്രഹം അനുഷ്ഠിക്കുന്ന മന്ത്രിമാര്.\nഇതുവരെ ഇതിനെ കുറിച്ച് പ്രതികരിക്കാൻ ഗവർണർ തയ്യാറായിട്ടില്ല. ബിജെപിയാണ് ഇതിന് പിന്നിലെന്നാണ് കെജ്രിവാൾ ആരോപിക്കുന്നത്. എന്നാൽ കെജ്രിവാളിന് പിന്തുണയുമായി ബിജെപി എംപി രംഗത്ത് വന്നു. ' എന്തുകൊണ്ടാണ് കെജ്‌രിവാളിന്റെ ആവശ്യത്തെ എതിര്‍ക്കുന്നത്. ദല്‍ഹിയ്ക്ക് സംസ്ഥാനപദവി നല്‍കണമെന്നും സ്വതന്ത്രമായി ഭരണം നിര്‍വഹണം സാധ്യമാക്കണമെന്നും ബിജെപിയും ആവശ്യപ്പെട്ടിട്ടുള്ളതാണ്. അത്തരമൊരു സാഹചര്യത്തില് അരവിന്ദ് കെജ്‌രിവാള് ഇക്കാര്യം ആവശ്യപ്പെടുമ്പോള് മാത്രം എതിര്‍പ്പ് പ്രകടിപ്പിക്കുന്നതെന്തിനാണ് ബിജെപി എംപി വ്യക്തമാക്കിയത്.\nബിജെപി എംപി ശത്രുഘ്നൻ സിൻഹ\nബിജെപി എംപി ശത്രുഘ്നൻ സിൻഹയാണ് കെജ്രിവാളിന് പിന്തുണയുമായി രംഗത്തെത്തിയത്. നേരത്തേയും ദല്‍ഹിയില് ആം ആദ്മി സര്‍ക്കാര് നടത്തുന്ന പ്രവര്‍ത്തനങ്ങളേയും കെജ്‌രിവാളിന്റെ നേതൃത്വത്തേയും പ്രകീര്‍ത്തിച്ച് ശത്രുഘ്‌നന് സിന്‍ഹ രംഗത്തെത്തിയിരുന്നു. ബിജെപിയുടെ നിലപാടുകളുമായി അകൽച്ചയിലാണ് ഇപ്പോൾ അദ്ദേഹം. അതേസമയം കെജ്‌രിവാളിന്റെ സമരത്തിന് ഐക്യദാര്‍ഢ്യം പ്രഖ്യാപിച്ച് നാല് മുഖ്യമന്ത്രിമാര് അദ്ദേഹത്തിന്റെ വസതിയിലെത്തി. കേരള മുഖ്യമന്ത്രി പിണറായി വിജയന്, കര്‍ണാടക മുഖ്യമന്ത്രി എച്ച്ഡി കുമാരസ്വാമി, ആന്ധ്രാപ്രദേശ് മുഖ്യമന്ത്രി ചന്ദ്രബാബു നായിഡു, പശ്ചിമ ബംഗാള് മുഖ്യമന്ത്രി മമതാ ബാനര്‍ജി എന്നിവരാണ് അരവിന്ദ് കെജ്രിവാളിന്റെ വീട്ടില് കൂടിക്കാഴ്ച നടത്തിയത്. ഇതുവരെ ഇല്ലാത്ത രാഷ്ട്രീയ നീക്കങ്ങളാണ് രാജ്യ തലസ്ഥാനത്ത് നടന്നത്.\nകെജ്രിവാളിനെ രാജ്നിവാസില് സന്ദര്‍ശിക്കാന് അനുമതി തേടി നാലുമുഖ്യമന്ത്രിമാരും ലഫ്റ്റനന്റ് ഗവര്‍ണര് അനില് ബൈജാലിന് കത്തു നല്‍കിയിരുന്നു. എന്നാല് ലഫ്റ്റനന്റ് ഗവര്‍ണര് അനുമതി നിഷേധിച്ചു. ഇതിനു പിന്നാലെയാണ് കെജ്രിവാളിന്റെ വസതിയില് നാലുമുഖ്യമന്ത്രിമാരും എത്തി ചർച്ച നടത്തിയത്. കേന്ദ്രസര്‍ക്കാരിന്റെ നിലപാടാണ് ഡല്‍ഹിയിലെ നിലവിലെ പ്രശ്‌നങ്ങള്‍ക്ക് കാരണമെന്ന് പിണറായി വിജയന് മാധ്യമങ്ങളോടു പറഞ്ഞു. ഫെഡറല് സംവിധാനത്തിന് കടിഞ്ഞാണിടാനുള്ള കേന്ദ്രത്തതിന്റെ ശ്രമം ഇതിന് ഭീഷണിയെന്നും അദ്ദേഹം പറഞ്ഞു.\nജനാധിപത്യ വിശ്വാസികളായ എല്ലാവരും ദില്ലി മുഖ്യമന്ത്രിക്കൊപ്പമാണെന്നാണ് കേരള മുഖ്യമന്ത്രി പിണറായി വിജയൻ വ്യക്തമാ്ക്കിയത്. സര്‍ക്കാരിനെ സുഗമമായി പ്രവര്‍ത്തിക്കാന് ലെഫ്. ഗവര്‍ണര് അനുവദിക്കണമെന്ന് ആന്ധ്രാപ്രദേശ് മുഖ്യമന്ത്രി ചന്ദ്രബാബു നായിഡു പറഞ്ഞു. ദില്ലി വിഷയത്തിൽ പ്രധാനമന്ത്രി നരേന്ദ്രമോദി അടിയന്തിരമായി ഇടപെടണമെന്നാണ് കർണാടക മുഖ്യമന്ത്രി എച്ച്ഡി കുമാരസ്വാമി മാധ്യമങ്ങളോട് വ്യക്തമാക്കകിയത്. കെജ്രിവാളിന് പിന്തുണ അറിയിക്കാനാണ് എത്തിയതെന്നും അദ്ദേഹം പറഞ്ഞു.\nബിജിപിക്കെതിരെ തയ്യാറെടുക്കുന്ന പ്രതിപക്ഷ ഐക്യത്തിന്റെ നീക്കങ്ങളാണ് ദില്ലിയിൽ കാണാൻ സാധിക്കുന്നത്. എന്നാൽ കെജ്രിവാളിനെ സമരത്തിനെ കോൺഗ്രസ് തള്ളിയിരിക്കുകയാണ്. കെജ്‌രിവാള് നടത്തുന്ന സമരം രാജ്യത്തെ പ്രതിപക്ഷ കക്ഷികള്‍ക്ക് തങ്ങളുടെ ഐക്യം കാണിക്കാനുള്ള വേദിയാകുമെന്നാണ് പ്രതീക്ഷിച്ചിരുന്നത്. എന്നാല് മുഖ്യപ്രതിപക്ഷമായ കോണ്‍ഗ്രസ് സമരത്തിനെതിരായാണ് നിലപാടെടുത്തിരിക്കുന്നത്. നീതി ആയോഗ് യോഗത്തിനു ദല്‍ഹിയിലെത്തിയ പ്രതിപക്ഷ മുഖ്യമന്ത്രിമാര് കെജ്‌രിവാളിനെ സന്ദര്‍ശിച്ച് ഐക്യദാര്‍ഢ്യം പ്രഖ്യാപിക്കുകയും ചെയ്തതിനു പിന്നാലെയാണ് കോൺഗ്രസ് സമരത്തെ തള്ളി പറഞ്ഞിരിക്കുന്നത്.\nപരാതി നൽകാൻ കെജ്രിവാൾ ഓഫിസിലില്ല\nമോദിസര്‍ക്കാര് ലഫ്റ്റനന്റ് ഗവര്‍ണറിലൂടെയും ഐഎഎസ് ഉദ്യോഗസ്ഥരിലൂടെ ദല്‍ഹിയില് രാഷ്ട്രപതിഭരണം അടിച്ചേല്‍പിച്ചിരിക്കുകയാണെന്നാണ് കെജ്രിവാൾ ആരോപിക്കുന്നത്. മുന് മുഖ്യമന്ത്രി ഷീല ദീക്ഷിതും അജയ് മാക്കനും കെജ്‌രിവാളിനെതിരെ പത്രസമ്മേളനം നടത്തുകയായിരുന്നു. കെജ്രിവാളിന്റെുയും സഹമന്ത്രിമാരുടെയും നീക്കം ബിജെപിയെയും കോൺഗ്രസിനെയും പ്രതിരോധത്തിലാക്കിയിരിക്കുകയാണ്. കെജ്രിവാളിന് പിന്തുണയുമായി നിരവധി നേതാക്കൾ രംഗത്തെത്തിയിട്ടുമുണ്ട്. അതേസമയം നിയമസഭയിൽ കെജ്രിവാൾ ഹാജരാകുന്നില്ലെന്ന ആരോപണവും നേരിടുന്നുണ്ട്. കഴിഞ്ഞ ദിവസം ബിജെപി കെജ്രിവാളിന്റെ ഓഫീസിന് മുന്നിൽ പ്രതിഷേധം നടത്തിയിരുന്നു. പരാതി പറയാൻ ഓഫീസിൽ എത്തുന്നില്ലെന്നായിരുന്നു ബിജെപിയുടെ ആരോപണം.\nഎല്ലാം മോദിയുടെ കളി\nസര്‍ക്കാരുമായി നിസ്സഹകരണം തുടരുന്ന ഐഎഎസ് ഉദ്യോഗസ്ഥരുടെ തീരുമാനത്തിനുപിന്നില് മോദിയുടെ അനുഗ്രഹാശിസ്സുകളോടെയെന്ന് ദില്ലി മുഖ്യമന്ത്രി അരവിന്ദ് കെജ്‌രിവാള് ആരോപിച്ചു. ആരോഗ്യ-വിദ്യാഭ്യാസ-വൈദ്യുത മേഖലകളില് മികച്ച പ്രകടനം നടത്താന് സര്‍ക്കാരിനായിട്ടുണ്ട്. ദില്ലിയിലെ സര്‍ക്കാര് സ്‌കൂളുകള് മികച്ച രീതിയില് പ്രവര്‍ത്തിക്കുമ്പോള് ബിജെപി ഭരിക്കുന്ന മധ്യപ്രദേശ്, ഗുജറാത്ത് സംസ്ഥാനങ്ങളില് എന്തുകൊണ്ടാണ് ഈ നേട്ടം കാണാനാകാത്തത് എന്ന് ജനങ്ങള് ചോദിച്ചുതുടങ്ങി. ഇതാണ് കേന്ദ്രസര്‍ക്കാര് ദല്‍ഹി സര്‍ക്കാരുമായി യുദ്ധം പ്രഖ്യാപിക്കാന് കാരണമെന്നും അദ്ദേഹം പറഞ്ഞു.\narvind kejriwal shatrughan sinha delhi chief minister ദില്ലി മുഖ്യമന്ത്രി ശത്രുഘ്‌നന് സിന്‍ഹ അരവിന്ദ് കെജ്രിവാള്\nIt's been six days and Delhi Chief Minister Arvind Kejriwal and his ministers haven't moved an inch from the guest room sofa at Lieutenant Governor's official home. His sit-in protest demandingameeting with the Lt Governor Anil Baijal to discussahost of issues, including the "strike" by IAS officers and full statehood for Delhi, has many critics. However, Mr Kejriwal's dharna was backed byaBJP leader, wellaside-lined BJP parliamentarian.


വിക്രം ഇനി മുത്തച്ഛൻ; മകൾ അക്ഷിതയ്ക്ക് പെൺകുഞ്ഞ് - metromatinee.com Lifestyle Entertainment & Sports\nതമിഴകത്തിന്റെ സൂപ്പര് സ്റ്റാര് ചിയാന് വിക്രം മുത്തച്ഛനായി. വിക്രത്തിന്റെ മകള് അക്ഷിതയാണ് പെൺകുഞ്ഞിന് ജന്മം നൽകിയത്. ഇന്നലെ ഉച്ചയ്ക്ക് ഒരു മണിയോടെയാണ് അക്ഷിത പെണ്‍കുഞ്ഞിന് ജന്‍മം നല്‍കിയത് എന്നാണ് റിപ്പോര്‍ട്ടുകള്. തമിഴ് മാധ്യമങ്ങളാണ് ഇത് സംബന്ധിച്ചുള്ള വാര്‍ത്ത പുറത്തുവിട്ടിരിക്കുന്നത്.\nഡിഎംകെ നേതാവായിരുന്ന കരുണാനിധിയുടെ പേരക്കുട്ടി മനു രഞ്ജിത്തും അക്ഷിതയുമായുള്ള വിവാഹം 2017 ഒക്ടോബറിലായിരുന്നു നടന്നത്. കരുണാനിധിയുടെ മകൻ എം.കെ മുത്തുവിന്‍റെ മകളുടെ മകനാണ് മനു. കരുണാനിധിയുടെ ഗോപാലപുരത്തെ വീട്ടില് വച്ചായിരുന്നു മനുവിന്റെയും അക്ഷിതയുടെയും വിവാഹം നടന്നത്.\nഅതേസമയം, വിക്രത്തിന്റെ മകന് ധ്രൂവ് സിനിമാരംഗത്ത് തന്റെ കരിയര് തുടങ്ങിക്കഴിഞ്ഞു. വിജയ് ദേവരകൊണ്ട ചിത്രം അര്‍ജുന് റെഡ്ഡിയുടെ തെലുങ്കു റീമേക്ക് ആദിത്യ വര്‍മ്മ എന്ന ചിത്രത്തിലൂടെയാണ് ധ്രൂവ് അഭിനയരംഗത്തേക്ക് എത്തിയത്. കോബ്ര ആണ് വിക്രത്തിന്റെതായി ഒരുങ്ങിക്കൊണ്ടിരിക്കുന്ന ചിത്രം. ചിത്രത്തിന്റെ ഡബ്ബിംഗ് പുരോഗമിക്കുകയാണ്.


പരിഷത്തിന്റെ നിലപാടിനെ അനുകൂലിച്ച് സുധാകരൻ, ബിജെപിയുടെ മുതലെടുപ്പ് ശ്രമം പാളും - themediasyndicate\nപരിഷത്തിന്റെ നിലപാടിനെ അനുകൂലിച്ച് സുധാകരൻ, ബിജെപിയുടെ മുതലെടുപ്പ് ശ്രമം പാളും\nഎലിവേറ്റഡ് ഹൈവേക്ക് അനുകൂലമായി സംസ്ഥാനത്തിന്റെ കത്ത്\nതിരുവനന്തപുരം: കീഴാറ്റൂർ സമരം സിപിഎം വിരുദ്ധ സമരമാക്കാനുള്ള നീക്കം പൊളിച്ച് സംസ്ഥാന സർക്കാർ. കീഴാറ്റൂരിൽ എലിവേറ്റഡ് ഹൈവേ വന്നാൽ വയൽ സംരക്ഷിച്ചുകൊണ്ടുതന്നെ ബൈപാസ് നിർമ്മാണം സാധ്യമാകുമെന്ന ശാസ്ത്ര സാഹിത്യ പരിഷത്തിന്റെ നിലപാടിലേക്ക് സംസ്ഥാന സർക്കാർ നീങ്ങുകയാണ്. വൻ ചെലവ് വരുന്ന എലിവേറ്റഡ് ഹൈവേ നിർമ്മിക്കണോ വേണ്ടയോ എന്ന തീരുമാനം കേന്ദ്ര ഉപരിതല ഗതാഗത വകുപ്പും നാഷണൽ ഹൈവേ അതോറിറ്റിയുമാണ് എടുക്കേണ്ടത് എന്നതിനാൽ രാഷ്ട്രീയ വിവാദത്തിൽ നിന്നും സിപിഎമ്മിന് തലയൂരാം. കീഴാറ്റൂർ സമരത്തെ സിപിഎം വിരുദ്ധ സമരമാക്കാനുള്ള കോൺഗ്രസിന്റെയും ബിജെപിയുടെയും സിപിഐയുടെയും ജമാ അത്ത് ഇസ്‌ലാമിയുടെയും എസ്ഡിപിഐയുടെയും ശ്രമത്തിനാണ് ഇതോടെ തിരിച്ചടിയാവുക.\nകീഴാറ്റൂരിൽ എലിവേറ്റഡ് ഹൈവേ പണിതാൽ വയൽ സംരക്ഷിക്കാനാകുമെന്ന് പറഞ്ഞ് സംസ്ഥാന സർക്കാർ കേന്ദ്രത്തിന് കത്തയച്ചു. പൊതുമരാമത്ത് മന്ത്രി ജി. സുധാകരനാണ് കേന്ദ്ര ഗതാഗത മന്ത്രി നിധിൻ ഗഡ്കരിക്കും ദേശീയ പാതാ അതോറിറ്റി ചെയർമാനും മേൽപ്പാലം പണിയാനാകുമോ എന്ന് ആരാഞ്ഞ് കത്തയച്ചത്. കീഴാറ്റൂരിൽ നെൽപ്പാടം സംരക്ഷിക്കാൻ രംഗത്തുവന്ന വയൽക്കിളികൾ എന്ന കൂട്ടായ്മയെ രൂക്ഷമായ ഭാഷയിൽ വിമർശിച്ച മന്ത്രി തന്നെയാണ് നെൽവയൽ സംരക്ഷിക്കാൻ എലിവേറ്റഡ് ഹൈവേ കൊണ്ടുവരാൻ സാധ്യത തേടി കേന്ദ്രത്തെ സമീപിച്ചത്.\nഎലിവേറ്റഡ് ഹൈവേ എന്ന ആശയം ശാസ്ത്രസാഹിത്യ പരിഷത്ത് മുന്നോട്ടുവെച്ചപ്പോൾ അതിനെ വയൽക്കിളികളും സ്വാഗതം ചെയ്തിരുന്നു. എലിവേറ്റഡ് ഹൈവേ വന്നാൽ എതിർക്കില്ലെന്നും കീഴാറ്റൂർ ജല സംഭരണിയായി തുടരുന്നത് സ്വാഗതം ചെയ്യുന്നുവെന്നുമാണ് വയൽക്കിളികൾ പറഞ്ഞിരുന്നത്. നിലവിലെ ഹൈവേയുടെ മുകളിലൂടെ വീടുകളും കടകളും ഏറ്റെടുക്കാതെ തന്നെ എലിവേറ്റഡ് ഹൈവേ സാധ്യമാണ്. ഇനി ബൈപ്പാസാണ് നിർമ്മിക്കേണ്ടതെങ്കിൽ വയലിൽ തൂണുകൾക്ക് മാത്രം ഇടം കൊടുത്താലും നിർമ്മാണം സാധ്യമാകും. ഈ സാധ്യതകൾ പരീക്ഷിക്കുകയും നിലവിൽ സിപിഎമ്മിനെതിരായ രാഷ്ട്രീയ സമരമെന്ന നിലയിലേക്ക് പരിണമിക്കുന്ന ഒന്നിന്റെ മുനയൊടിക്കുകയുമാണ് സർക്കാർ ലക്ഷ്യമിടുന്നത്.\nഒരു കിലോ മീറ്റർ എലിവേറ്റഡ് ഹൈവേ നിർമ്മിക്കുന്നതിനായി ചുരുങ്ങിയത് 50 കോടി രൂപ ചെലവു വരുമെന്നാണ് കണക്കുകൂട്ടുന്നത്. ഭീമമായ നിർമ്മാണ ചെലവ് വരുന്നതിനാൽ എലവേറ്റഡ് ഹൈവേയെ നാഷണൽ ഹൈവേ അതോറിറ്റി പിന്താങ്ങാനിടയില്ല. എലിവേറ്റഡ് ഹൈവേ വേണമെന്ന ആവശ്യം സംസ്ഥാന സർക്കാർ ഉയർത്തുകയും അത് കേന്ദ്രം തള്ളുകയും ചെയ്താൽ സർക്കാരിനെതിരായ ജനവികാരത്തിന് ഒരു പരിധിവരെ തടയിടാനാകും. നിലവിൽ സമര രംഗത്തുള്ള ബിജെപിക്ക് രാഷ്ട്രീയ മുതലെടുപ്പിനുള്ള സാധ്യതയും അടയും. ഇതിനാണ് പന്ത് കേന്ദ്രത്തിന്റെ കോർട്ടിലേക്ക് തട്ടുന്നതിലൂടെ സംസ്ഥാന പൊതുമരാമത്ത് മന്ത്രി ജി. സുധാകരൻ ശ്രമിക്കുന്നത്.\nബിജെപി സംസ്ഥാന അദ്ധ്യക്ഷൻ കുമ്മനം രാജശേഖരനും ദേശീയ നിർവ്വാഹക സമിതി അംഗം പി.കെ. കൃഷ്ണദാസും അടക്കമുള്ളവർ കഴിഞ്ഞ ദിവസം കേന്ദ്ര പരിസ്ഥിതി മന്ത്രി ഡോ. ഹർഷവർദ്ധനെയും ഉപരിതല ഗതാഗത വകുപ്പ് മന്ത്രി നിതിൻ ഗഡ്കരിയെയും കണ്ട് കീഴാറ്റൂർ പ്രശ്‌നത്തിൽ ഇടപെടണമെന്ന് അഭ്യർത്ഥിച്ചിരുന്നു. നാടകീയമായി കേന്ദ്ര ഇടപെടൽ സാധ്യമാക്കി അത് സംസ്ഥാന ബിജെപി നേതൃത്വത്തിന്റെ മുൻകൈകൊണ്ടാണെന്ന് വരുത്തിത്തീർക്കാനുള്ള നീക്കമാണ് കുമ്മനവും കൂട്ടരും നടത്തിയത്. കേന്ദ്ര സർക്കാരിൽ ബൈപ്പാസ് നിർമ്മാണം തടയുന്നതിനുള്ള സമ്മർദ്ദം ചെലുത്തുമെന്ന് കുമ്മനം പരസ്യ പ്രസ്താവനയും ഇറക്കിയിരുന്നു. ബൈപ്പാസിന്റെ അലൈമെന്റ് മാറ്റം തീരുമാനിക്കേണ്ടത് കേന്ദ്ര സർക്കാരാണെന്നും സംസ്ഥാനത്തിന് ഇതിലൊന്നും ചെയ്യാനില്ലെന്നും സിപിഎം സംസ്ഥാന സെക്രട്ടറി കോടിയേരി ബാലകൃഷ്ണനും പറഞ്ഞിരുന്നു. കേന്ദ്രത്തിന്റെ തീരുമാനം വരേണ്ട വിഷയത്തിൽ സംസ്ഥാന സർക്കാർ ഇറങ്ങി കളിച്ച് പൊതുജന എതിർപ്പ് ഉണ്ടാക്കുന്നത് മാറ്റിവെച്ച് പന്ത് കേന്ദ്രത്തിന്റെ കോർട്ടിലേക്ക് തന്നെ തട്ടുകയാണ് സുധാകരനിലൂടെ സിപിഎം.\nTags: g sudhakarankeezhattoor strikekerala sasthra sahithya parishathvayalkkilikalജി.സുധാകരന്‍ശാസ്ത്രസാഹിത്യ പരിഷത്ത്


വിമര്‍ശനങ്ങള്‍ക്ക് മറുപടിയായി ശ്രേയസ് അയ്യറുടെ തകര്‍പ്പന് പ്രകടനം – Tip of India News\nമൊഹാലി: ധര്‍മശാല ഏകദിന മത്സരത്തില് ശ്രീലങ്കയോട് നാണംകെട്ട തോല്‍വി ഏറ്റുവാങ്ങിയാണ് മലയാളി ശ്രേയസ് അയ്യരുടെ ഇന്ത്യന് ടീമിലെ അരങ്ങേറ്റം. നേരത്തെ ടി20 മത്സരത്തില് ഇന്ത്യയ്ക്കുവേണ്ടി കളിച്ചെങ്കിലും ഏകദിനത്തിലെ ആദ്യ മത്സരം തന്നെ ആരും മറക്കാന് ആഗ്രഹിക്കുന്ന ഒന്നായിരുന്നു.\nശ്രീലങ്കയോട് റെക്കോര്‍ഡ് തോല്‍വി ഏറ്റുവാങ്ങിയ ആദ്യ മത്സരത്തില് ശ്രേയസ് നേടിയത് 27 പന്തില്9റണ്‍സ് ആയിരുന്നു. അരങ്ങേറ്റത്തിലെ ദയനീയ ബാറ്റിങ് ശ്രേയസിനെതിരെ വിമര്‍ശനത്തിനും ഇടയാക്കി. മുന് ക്യാപ്റ്റന് സൗരവ് ഗാംഗുലി ടീമില് ശ്രേയസിന്റെ സാന്നിധ്യത്തെ വിമര്‍ശിച്ചവരില് ഉള്‍പ്പെടുന്നു.\nഅതുകൊണ്ടുതന്നെ രണ്ടാം മത്സരത്തില് കടുത്ത സമ്മര്‍ദ്ദത്തോടെയായിരുന്നു ഈ പാതി മലയാളി മൊഹാലിയില് പാഡണിഞ്ഞത്. എന്നാല്, മൂന്നാമനായി ഇറങ്ങി തകര്‍പ്പന് പ്രകടനം കാഴ്ചവെച്ച ഇരുപത്തിമൂന്നുകാരനായ യുവതാരം ഇന്ത്യന് ടീമിന്റെ ഭാവി വാഗ്ദാനമാണെന്ന് തെളിയിച്ചു. രണ്ടാം മത്സരത്തില് തന്നെ 88 റണ്‍സ് നേതിയ താരത്തിന് നിര്‍ഭാഗ്യം കൊണ്ടാണ് സെഞ്ച്വറി പൂര്‍ത്തിയാക്കാന് കഴിയാതിരുന്നത്.\nവിവാഹവുമായി ബന്ധപ്പെട്ട് ക്യാപ്റ്റന് വിരാട് കോലി മാറി നിന്നതിനാലാണ് ശ്രേയസിന് അവസരമൊരുങ്ങിയത്. രണ്ടാം മത്സരത്തില് തന്നെ അവസരം മുതലാക്കിയതോടെ 2019 ലോകകപ്പ് സ്ക്വാഡിലേക്ക് ശ്രേയസ് ഉള്‍പ്പെടാനുള്ള സാധ്യതയും വര്‍ധിച്ചിട്ടുണ്ട്.\nമുങ്ങിക്കപ്പല് ഐ.എന്.എസ് കല്‍വരി പ്രധാനമന്ത്രി രാജ്യത്തിന് സമര്‍പ്പിച്ചു


ഒന്നുകില് ഏറ്റവും കൂടിയ വില; അല്ലെങ്കില് ഏറ്റവും കുറവ് - FUTURE KERALA - Future Kerala\nby കല്യാണ്‍ജി\t,\t4 September 2019\nവ്യക്തമായ രൂപരേഖ തയാറാക്കി പുതിയ വ്യാപാരത്തിലേക്ക് ഇറങ്ങുന്ന ഏതൊരു വ്യക്തിയും വിപണിയെക്കുറിച്ച് ആഴത്തില് മനസിലാക്കാന് ശ്രമിച്ചിരിക്കും. വിപണിയിലെ സാന്നിധ്യം, മത്സരം, ഉപഭോക്താക്കളുടെ സാമ്പത്തിക സ്ഥിതി, ഡിസ്‌കൗണ്ടിന്റെ ആവശ്യം തുടങ്ങിയ ഘടകങ്ങളെല്ലാം വിലയിരുത്തിയാലേ ലാഭത്തില് മുന്നോട്ടു പോകാനാവൂ. സത്യത്തില് വില എന്നൊന്നില്ല. മൂല്യം മാത്രം. നിങ്ങളുടെ ഉല്‍പ്പന്നം ഏത് വിഭാഗത്തിലുള്ള ജനങ്ങള്‍ക്കാണോ ഉപകാരപ്പെടുന്നത്, അവര്‍ക്ക് അതിന്റെ മൂല്യം എന്താണെന്ന് വ്യക്തമാക്കി കൊടുക്കാന് പറ്റിയെങ്കില് നിങ്ങള് വിജയിച്ചു\nഉല്‍പ്പന്നങ്ങളുടെയും സേവനങ്ങളുടെയും വില നിര്‍ണയം സംരംഭകരെ സംബന്ധിച്ചിടത്തോളം എന്നും ഒരു കീറാമുട്ടി തന്നെയാണ്. പ്രത്യേകിച്ച് പുതിയ വിപണിയിലേക്ക് പുതിയ ഉല്‍പ്പന്നങ്ങളുമായി കാലെടുത്തു വെക്കുമ്പോള്. ഇതില് വ്യക്തമായ തീരുമാനം എടുത്ത ശേഷം മാത്രം മുന്നോട്ട് പോകുന്നതാണ് ഉചിതം. ആ തീരുമാനം എപ്പോള് എടുക്കും, എങ്ങനെ എടുക്കും എന്നതാണ് പ്രധാനം. വ്യക്തമായ രൂപരേഖ തയാറാക്കി പുതിയ വ്യാപാരത്തിലേക്ക് ഇറങ്ങുന്ന ഏതൊരു വ്യക്തിയും ചെയ്യുന്ന കാര്യമാണ് മാര്‍ക്കറ്റ് സ്റ്റഡി അഥവാ വിപണി പഠനം. മാര്‍ക്കറ്റ് സ്റ്റഡി നടത്തുമ്പോള് ശ്രദ്ധിക്കേണ്ട നിരവധി കാര്യങ്ങളുമുണ്ട്. അതില് ഏറ്റവും പ്രധാനമാണ് ഇപ്പോള് നിങ്ങളുടെ ഉല്‍പ്പന്നം അല്ലെങ്കില് സേവനം ആരെങ്കിലും വിപണിയില് നല്‍കുന്നുണ്ടോ, ഉണ്ടെങ്കില് അതിനുള്ള വില എത്രയാണ്, റീട്ടെയ്ല് ഉല്‍പ്പന്നമാണെങ്കില് റീട്ടെയ്ല് മാര്‍ജിന് ആയി കടക്കാര്‍ക്ക് എത്ര ശതമാനം നല്‍കുന്നുണ്ട് എന്നിവയൊക്കെ. ഇത് വരെ ആരും കൈ വെക്കാത്ത മേഖല ആണെങ്കില് നിങ്ങളുടെ ഉല്‍പ്പന്നം ഉപഭോക്താവിന് എന്ത് മൂല്യം നല്‍കുന്നു എന്നതാണ് പ്രധാനം.\nസത്യത്തില് വില എന്നൊന്നില്ല. മൂല്യം മാത്രം. അതല്ലേ ശരി? നിങ്ങളുടെ ഉല്‍പ്പന്നം ഏത് വിഭാഗത്തിലുള്ള ജനങ്ങള്‍ക്കാണോ ഉപകാരപ്പെടുന്നത്, അവര്‍ക്ക് അതിന്റെ മൂല്യം എന്താണെന്ന് വ്യക്തമാക്കി കൊടുക്കാന് പറ്റുന്നുണ്ടെങ്കില് നിങ്ങള് വിജയിച്ചു. ഉദാഹരണത്തിന് കാറുകളുടെ കാര്യം തന്നെ എടുക്കാം. ഫുള്ളി ലോഡഡ് മാരുതി സിയാസും ബെന്‍സ് എ ക്ലാസും ഓടുന്നത് നാല് ചക്രത്തിലാണ്, എയര്‍ബാഗുകളും മറ്റ് സമാന സവിശേഷഥകളും ഉണ്ട്. അതിനാല് ബെന്‍സിന്റെ ഷോറൂമില് പോയി ‘നിങ്ങളുടെ കാറിന് എന്താ ഇത്ര വില? സിയാസിന് നിങ്ങളുടെ വിലയുടെ പകുതിയേ ഉള്ളൂ’ എന്ന് പറയാന് പറ്റുമോ. അങ്ങനെ പറഞ്ഞാല് ‘കടക്ക് പുറത്ത്’ എന്ന് അവര് പറയാതെ പറയും. വിലയേക്കാളുപരി ജനങ്ങളുടെ മനസ്സില് എന്ത് മൂല്യമാണ് നിങ്ങളുടെ ബ്രാന്‍ഡിന് കണ്ടെത്താന് കഴിഞ്ഞത് എന്നതിനാണ് കൂടുതല് പ്രാധാന്യമെന്ന് ഇത് അര്‍ത്ഥമാക്കുന്നു.\nനിങ്ങള് ഏറ്റവും വിലകൂടിയ മേഖലയാണ് തിരഞ്ഞെടുക്കുന്നത് എങ്കില് ജീവനക്കാര് മുതല് നിങ്ങളുടെ അടിസ്ഥാന സൗകര്യങ്ങള് വരെ ആ നിലവാരം പുലര്‍ത്തുന്നവയായിരിക്കണം. ഓരോ കാര്യങ്ങളും പ്രത്യേകം ശ്രദ്ധ ചെലുത്തി വേണം ചെയ്യാന്. ഈ അടുത്ത കാലത്ത് ഒരു പുതിയ അന്താരാഷ്ട്ര ബ്രാന്‍ഡിന്റെ ഫ്രാഞ്ചൈസി സലൂണില് ചെന്നിരുന്നു. എന്നെ അവിടുത്തെ സീനിയര് സ്‌റ്റൈലിസ്റ്റിനു പരിചയപ്പെടുത്തി. അദ്ദേഹത്തിന്റെ ചാര്‍ജും അപാരം. മുടിവെട്ട് ആരംഭിച്ചു. സംസാരിച്ചു സംസാരിച്ചു വന്നപ്പോള്, അയാള് പത്തു ദിവസം മുന്‍പ് വരെ ലോക്കല് സലൂണില് പ്രവര്‍ത്തിച്ചയാളാണെന്ന് എനിക്ക് മനസിലാക്കാന് പറ്റി. ഒരാഴ്ചത്തെ ട്രെയിനിംഗും കൊടുത്തിട്ടാണ് ഇവിടെ സീനിയര് സ്‌റ്റൈലിസ്റ്റ് ആയി നിയമിച്ചിരിക്കുന്നത്. മനസ്സില് ഞാന് ‘ബെസ്റ്റ് കണ്ണാ ബെസ്റ്റ്’ എന്ന് വിചാരിച്ചു. നല്‍കിയ തുകക്കുള്ള മൂല്യം അവിടെ കണ്ടെത്താന് പറ്റാത്തത് കൊണ്ട് ഞാന് ഇനി അവിടെ പോകില്ല എന്ന് പ്രത്യേകം പറയേണ്ട ആവശ്യമില്ലല്ലോ?\nസ്റ്റാര്‍ബക്‌സ് പോലുള്ള ഒരു കോഫി ജോയിന്ററില് പോയാല് ജനങ്ങള്‍ക്ക് ആ കപ്പ് പിടിച്ചുകൊണ്ട് ഒരു സെല്‍ഫി ഇടാനോ ഗ്രൂപ്പ് ഫോട്ടോ ഇടാനോ വല്ലാത്ത താല്‍പ്പര്യം ആയിരിക്കും, എന്തു കൊണ്ട്? അവിടെ ഉല്‍പ്പന്ന വില കൂടുതലാണെങ്കിലും അത് തങ്ങള്‍ക്ക് വളരെ അധികം മൂല്യം നല്‍കുന്നതായും അന്തസ്സ് ഉയര്‍ത്തുന്നതായും അവര് കരുതുന്നു. ഇവിടെ ഓരോ ജോലിക്കാരനും അത്രയും കാര്യമായി ജനങ്ങളുമായി ഇടപഴകും എന്ന് മാത്രമല്ല അവര്‍ക്ക് ഈ ബ്രാന്‍ഡിന്റെ മൂല്യത്തെ കുറിച്ച് നല്ല അവഗാഹവും ഉണ്ടാവും. ഇനി അടുത്ത വിഭാഗത്തെക്കുറിച്ച് നോക്കാം. ഡീപ് ഡിസ്‌കൗണ്ടിംഗ് നല്‍കുന്ന സംരംഭകര് അല്ലെങ്കില് വില്‍പനക്കാര്. അവരുടെ ഒരേ ഒരു ലക്ഷ്യം ഏത് വിധേനയും വ്യാപാരം പിടിച്ചെടുക്കുക എന്നതാണ്. അവരുടെ ലൈന്, നൂറു രൂപയ്ക്ക് ഒരു ഉല്‍പ്പന്നം വില്‍ക്കുന്നതിന് പകരം ഇരുപത് രൂപ വെച്ച് പത്ത് ഉല്‍പ്പന്നങ്ങള് വില്‍ക്കുകയെന്നതാണ്. അങ്ങനെ കൂടുതല് ഉപഭോക്താക്കളെ ആകര്‍ഷിക്കുക. ഇതിന് ഏറ്റവും മികച്ച ഉദാഹരണങ്ങളാണ് റിലയന്‍സ് ജിയോ, ഓല ക്യാബ് എന്നിവ.\nഡീപ് ഡിസ്‌കൗണ്ടിംഗ് എന്ന് പറയുന്നത് ഒരാഗോള പ്രതിഭാസം തന്നെയാണ്. ചിലര് പറയാറുണ്ട്, ഇന്ത്യക്കാര് ഒരു പ്രത്യേക ടൈപ്പ് ആണ്, എവിടെ ഡിസ്‌കൗണ്ട് ലഭിക്കുമോ അവിടേക്ക് മാറും എന്നൊക്കെ. സത്യത്തില് മറ്റുള്ളവരെ വെച്ച് നോക്കുമ്പോള് ഇന്ത്യക്കാര് എത്രയോ ഭേദം! ഡീപ് ഡിസ്‌കൗണ്ടിംഗ് എന്താണെന്ന് എല്ലാവര്‍ക്കും അറിയാം. അതായത്, നിശ്ചിത വിലയേക്കാള് വളരെ കുറഞ്ഞ വിലയ്ക്ക് വില്‍ക്കുക. ഡിസ്‌കൗണ്ട് എന്ന പ്രതിഭാസം മനുഷ്യ മനസ്സുകളെ എപ്പോഴും പ്രലോഭിപ്പിക്കുന്ന ഒന്നാണ്. അത് എങ്ങനെ കൃത്യമായി മേമ്പൊടി ചേര്‍ത്തു പരസ്യപ്പെടുത്തുന്നു എന്നതിലാണ് കാര്യം.\nപൊതു ജനങ്ങള് ഡിസ്‌കൗണ്ട് ഇഷ്ടപ്പെടുമെങ്കിലും അവര് അതിനു വേണ്ടി വെമ്പല് കൊള്ളുന്നു എന്നുള്ള പ്രതീതി ഒരിക്കലും ഉളവാക്കാന് ആഗ്രഹിക്കുകയില്ല. അതുകൊണ്ട് തന്നെ ഡിസ്‌കൗണ്ട് വെളിപ്പെടുത്തുമ്പോള് ഒരു നിശ്ചിതകാലത്തേക്ക് മാത്രമായി നിജപ്പെടുത്തുന്നതായിരിക്കും അഭികാമ്യം. അങ്ങനെ ചെയ്യുമ്പോള് ആ സമയത്തിനുള്ളില് ഉല്‍പ്പന്നം വാങ്ങാനുള്ള പ്രചോദനം ഉണ്ടാവും. സേവനങ്ങളുടെ കാര്യത്തിലാകട്ടെ ഐഎസ്എല്, ഐപിഎല് പോലെയുള്ള ഏതെങ്കിലും വലിയ കായിക ടൂര്‍ണമെന്റുകള് വരുമ്പോഴോ അല്ലെങ്കില് ഓണം പോലെയുള്ള വിശേഷ അവസരങ്ങളിലോ ഉപഭോക്താക്കളുടെ വീട്ടിലെ ടിവി പോലെയുള്ള സാധനങ്ങള്‍ക്ക് ഒരു ചെക്ക് അപ്പ് ക്യാമ്പ് ഡിസ്‌കൗണ്ട് നല്‍കുന്നത് വളരെ ഗുണം ചെയ്യും.\nപിന്നെ ഇതില് രണ്ടിലും പെടാത്ത സംരംഭകരുണ്ട്. അവര് പറയുക ഞങ്ങള് ഒരിക്കലും ഡിസ്‌കൗണ്ട് നല്‍കാറില്ല, ഞങ്ങളുടെ ഉല്‍പ്പന്നം അത്ര മികച്ചതാണ് എന്നൊക്കെയാണ്. അപ്പോള് ഈ ഡിസ്‌കൗണ്ട് നല്‍കുന്നവരുടെ ഉല്‍പ്പന്നങ്ങള് മോശമാണ് എന്നാണോ? തീര്‍ച്ചയായും അല്ല. നിങ്ങള് ഡിസ്‌കൗണ്ട് നല്‍കാന് ആഗ്രഹിക്കുന്നില്ല എങ്കില് നിങ്ങളുടെ ഉല്‍പ്പന്നം അല്ലെങ്കില് സേവനം അത്രയും ഉന്നതവും അത്യാഢംബരവുമായ വിഭാഗത്തില് പെട്ടതായിരിക്കണം. ഉല്‍പ്പന്നത്തിന്റെ വിലയും അത് പോലെ ഉന്നതവും സാധാരണ ജനങ്ങള്‍ക്ക് അപ്രാപ്യവുമായിരിക്കണം. നിങ്ങള് ഉന്നം വെക്കുന്നത് ഇടത്തരക്കാരെയാണെങ്കില് ഡിസ്‌കൗണ്ട് നല്‍കാതെ വ്യാപാരം അടുത്ത തലത്തേക്ക് കൊണ്ടുപോകുന്നതിന് വളരെ കാലതാമസം എടുക്കും. നിങ്ങളുടെ സംരംഭം ഇതില് ഏത് വിഭാഗത്തില് പെട്ടതാണെന്ന് സ്വയം തീരുമാനിക്കുക. ഒരു കാര്യം തറപ്പിച്ചു പറയാം… ഒരേ സമയം ഒരേ ബ്രാന്‍ഡില് ആഢംബര ഉപഭോക്താക്കളെയും ഇടത്തരക്കാരെയും തൃപ്തിപ്പെടുത്താന് കഴിയില്ല. രണ്ടു വിഭാഗത്തില് നിന്നും വ്യാപാരം വര്‍ദ്ധിക്കുവാനും സാധ്യതയില്ല.\n(കല്യാണ്‍ജി സ്റ്റാര്‍ട്ടപ്പ് സ്ട്രാറ്റജിസ്റ്റും ബിസിനസ്സ് സ്ട്രാറ്റജി പ്രാസംഗികനുമാണ്. അദ്ദേഹത്തെ https://www.facebook.com/startupconsultingindia/ എന്ന ഫേസ്ബുക് ഐഡിയില് ബന്ധപ്പെടാം. Whatsapp: +91-9495854409 )\nTags:\tMarket price, Products and price\nബിസിസിഐ ഭരണ സമിതിയെ മാറ്റണമെന്ന് സുപ്രീം കോടതി\nനിരക്കുകള് തുടരാന് ആര്‍ബിഐയെ പ്രേരിപ്പിച്ചത്


India enters pre-quarters of world team squash\nഹര്‍ഭജനടക്കം അഞ്ച് പേരുടെ ആക്ഷന് സംശയാസ്പദമെന്ന് ഹെയര്\nWednesday 24th August 2011 10:20pm\nWednesday 24th August 2011 9:07pm\nജര്‍മ്മനി: ഇന്ത്യ ലോക പുരുഷ ടീം സ്‌ക്വാഷ് ചാംപ്യന്‍ഷിപ്പിന്റെ പ്രീക്വാര്‍ട്ടറില് കടന്നു. ഗ്രൂപ്പ് എഫില് ശക്തരായ ദക്ഷിണാഫ്രിക്കയെ മൂന്നാം റൗണ്ടില് തകര്‍ത്താണ് ഇന്ത്യ പ്രീക്വാര്‍ട്ടറിലെത്തിയത്.\nആറാം സീഡുകളായ ഇന്ത്യ 3-0നാണ് ദക്ഷിണാഫ്രിക്കയെ തോല്‍പ്പിച്ചത്. ഇന്ത്യക്കായി കളിച്ച മൂന്ന് താരങ്ങളും വിജയം കാണുകയായിരുന്നു. സിദ്ദാര്‍ത്ഥ് സുചഡെ, ഹരിന്ദര്‍പാല് സിങ്ങ്, സൗരവ് ഗോഷാല് എന്നിവരാണ് ഇന്ത്യക്ക് വിജയം സമ്മാനിച്ചത്.\nആദ്യ സിംഗിള്‍സില് ആദ്യ മൂന്ന് ഗെയിം കഴിഞ്ഞപ്പോ ഒന്ന് രണ്ടിന് പിന്നിട്ട് നിന്നതിന് ശോഷമാണ് സിദ്ദാര്‍ത്ഥ് സുചഡെ 3-2 ന് മതസരം സ്വന്തമാക്കിയത്. ഒന്ന് രണ്ടിന് പിന്നിട്ട് നിന്നതിന് ശേഷം ശക്തമായി തിരിച്ച് വന്ന് മത്സരം സ്വന്തമാക്കിയ ഹരിന്ദര്‍പാല് സിങ്ങ ഇന്ത്യക്ക് രണ്ടാം വിജയം സമ്മാനിച്ചു. മൂന്നാം സിംഗിള്‍സില് ഇന്ത്യയുടെ ടോപ് സീഡായ സൗരവ് ഗോഷാല് നിഷ്പ്രയാസം എതിരാളിയെ കീഴടക്കി ഇന്ത്യക്ക് 3-0ത്തിന്റെ ആധികാരിക ജയം സമ്മാനിക്കുകയായിരുന്നു.\nലോക സ്‌ക്വാഷിലെ മുന്‍നിര ടീമുകളിലൊന്നായ പാക്കിസ്താനെ 2-1ന് തോല്‍പ്പിച്ച് എത്തുന്ന ഡെന്‍മാര്‍ക്കാണ് പ്രീക്വാര്‍ട്ടറില് ഇന്ത്യയുടെ എതിരാളികള്. ടുര്‍ണ്ണമെന്റിന്റെ ചരിത്രത്തിലാദ്യമായാണ് പാക്കിസ്താന് അവസാന പതിനാറിലെത്താതെ പുറത്താവുന്നത്.


ലോക ഫുട്‌ബോളിലെ അത്ഭുതം; അമ്പത്തിയൊന്നിലും ബൂട്ടുകെട്ടുന്ന മിയോറ..! | Reporter Live\nലോക ഫുട്‌ബോളിലെ അത്ഭുതം; അമ്പത്തിയൊന്നിലും ബൂട്ടുകെട്ടുന്ന മിയോറ..!\nBy ഡി സുദര്‍ശന്\tJanuary 12, 2018 2:29 pm A+ A-\nഅമ്പത്തിയൊന്നാം വയസിലും ബൂട്ടഴിക്കുന്നില്ല കയുയോഷി മിയോറ. വയസ് വെറുമൊരു സംഖ്യ മാത്രമാണെന്നും അത് മനസിനേയും ശരീരത്തേയും ബാധിക്കുന്നില്ലെന്നും മിയോറ തെളിയിക്കുന്നു. കളിക്കളത്തില് ഒരു ഇരുപതുകാരന്റെ ചടുലതതും വേഗവും അദ്ദേഹം പ്രകടമാക്കുന്നത് കാണുമ്പോള് പ്രതിഭയ്ക്ക് മുന്നില് വയസ് വെറുമൊരു സംഖ്യമാത്രമാണെന്ന് സമ്മതിച്ചു കൊടുക്കേണ്ടിവരും.\nകഴിഞ്ഞ ദിവസം ജപ്പാനിലെ പ്രമുഖ ടീമുകളില് ഒന്നായ യോക്കോഹോമ എഫ്‌സിയുമായി പുതിയ കരാറില് ഏര്‍പ്പെട്ടിരിക്കുകയാണ് മിയോറ. ഗോള്‍കീപ്പറോ, ഡിഫന്‍ഡറോ അല്ല മിയോറ. ടീമിനെ ഗോളടിച്ച് ജയിപ്പിക്കേണ്ട സ്‌ട്രൈക്കറുടെ ഉത്തരവാദിത്വമാണ് ടീം അയാളെ ഏല്‍പ്പിക്കുന്നത്. ഏതൊരു യുവകളിക്കാരനേയും പോലെ മിയോറ അത് കൃത്യമായി നിര്‍വഹിക്കുമെന്നും ക്ലബ്ബിനറിയാം.\nയുവാക്കളായ ഡിഫന്‍ഡര്‍മാര് ആ ചടുലതയ്ക്കും വേഗത്തിനും മുന്നില് അസ്തപ്രജ്ഞരാകും. പന്തുമായി മറികടന്നാല് യന്ത്രവേഗം കൊണ്ടുപോലും മിയോറയെ പിടിക്കാനാകില്ലെന്നാണ് അവരുടെ അനുഭവം. ജനുവരി ട്രാന്‍സ്ഫര് വിന്‍ഡോയില് പണച്ചാക്കുമായി പിറകേ നടക്കുകയായിരുന്ന നാലു ടീമുകളെ ഒഴിവാക്കിയാണ് യോക്കോഹോമയില് തുടരാന് അദ്ദേഹം തീരുമാനിച്ചത്. യോക്കോഹോമയുടെ ആരാധകരും കാത്തിരിക്കുകയാണ് വലയിലേക്ക് അയാള് നിറയൊഴിക്കുന്ന ആദ്യ സന്ദര്‍ഭത്തിനായി.\nഒരു ഇരുപത്തിയാറുകാരനായ സ്‌ട്രൈക്കറില് നിന്ന് പ്രതീക്ഷിക്കുന്നതെന്തും തന്നില് നിന്നും പ്രതീക്ഷിക്കാമെന്ന് വ്യക്തമാക്കുന്നതായിരുന്നു കഴിഞ്ഞ സീസണിലെ മിയോറയുടെ പ്രകടനങ്ങള്. മറ്റൊന്നു കൂടി ഓര്‍ക്കുക. നമ്മുടെ ഐലീഗുപോലെ ഒരു പത്താങ്കിട തമാശയല്ല ജപ്പാനിലെ ലീഗ് മത്സരങ്ങള്. അവ യൂറോപ്യന് ലീഗുകളുടെ നിലവാരം പുലര്‍ത്തുന്നവയാണ്. അതിനാല് പ്രായവും ശാരീരികക്ഷമതയും പരമപ്രധാനവുമാണ്. അങ്ങനെയൊരു പശ്ചാത്തലത്തിലാണ് മിയോറയുടെ കരാര് ശ്രദ്ധേയമാകുന്നതും. 2016-ല് 20 മത്സരങ്ങള് മിയോറ കളിച്ചു. രണ്ട് ഗോളുകളും നേടി. 2017-ല് ഇതുവരെ 11 മത്സരങ്ങളില് ബൂട്ടുകെട്ടി.\n‘കിംഗ് കാസു’ എന്ന് വിളിപ്പേരുള്ള മിയോറ ജപ്പാനിലെ ആദ്യ സൂപ്പര് സ്റ്റാറായാണ് വിലയിരുത്തപ്പെടുന്നത്. ഏഷ്യന് ഫുട്‌ബോളറായി തെരഞ്ഞെടുക്കപ്പെടുന്ന ആദ്യ ജപ്പാന് താരവുമാണ് അദ്ദേഹം. ജപ്പാന് ലീഗ് ആരംഭിക്കുന്ന 1993-മുതല് ലീഗിന്റെ ഭാഗമായ മിയോറ കഴിഞ്ഞ വര്‍ഷം ലീഗ് മത്സരങ്ങളില് ഗോള് നേടിയതോടെ ലോക ഫുട്‌ബോളിലെ പ്രൊഫഷണല് ലീഗുകളുടെ ചരിത്രത്തില് ഗോള് നേടുന്ന ഏറ്റവും പ്രായംകൂടിയ താരമായി. ലോക ഫുട്‌ബോള് ലീഗുകളില് കളിക്കുന്ന ഏറ്റവും പ്രായം കൂടിയ താരവും മിയോറ തന്നെ.\nഇംഗ്ലീഷ് ഫുട്‌ബോളിലെ ഇതിഹാസമായ സ്റ്റാന്‍ലി മാത്യൂസിന്റെ റെക്കോഡാണ് മിയോറ തകര്‍ത്തിരിക്കുന്നത്. ഇതുവരെ ലീഗില് കളിച്ചിട്ടുള്ള ഏറ്റവും പ്രായംകൂടിയ താരവും ഗോള് നേടിയ താരവും സ്റ്റാന്‍ലി മാത്യൂസായിരുന്നു. 1932-ല് സ്‌റ്റോക്ക് സിറ്റിയില് കളിച്ചു തുടങ്ങിയ സ്റ്റാന്‍ലി മാത്യൂസ് 1965-ല് അതായത് അദ്ദേഹത്തിന്റെ അമ്പതാം വയസിലാണ് വിരമിച്ചത്. ഇനി സ്റ്റാന്‍ലി മാത്യൂസിന്റെ സ്ഥാനത്ത് മിയോറയായിരിക്കും. രാജ്യത്തിനുവേണ്ടി 56 മത്സരങ്ങളും അദ്ദേഹം കളിച്ചിട്ടുണ്ട്.\n1982-ല് ബ്രസീലിലെ അറ്റ്‌ലറ്റിക്കോ ജുവന്റസിലൂടെയാണ് മിയോറ രംഗത്തുവരുന്നത്. 1986-ല് ബ്രസീലിലെതന്നെ സാന്റോസില് ചേര്‍ന്ന അദ്ദേഹം പിന്നീട് പാല്‍മിറസുള്‍പ്പെടെയുള്ള വിവിധ ക്ലബ്ബുകളിലൂടെ 2005-ല് യോക്കോഹോമായില് എത്തിച്ചേരുകയായിരുന്നു. അവര്‍ക്കുവേണ്ടി 242 മത്സരങ്ങള് കളിച്ചു. ജപ്പാന് ദേശീയ ടീമിനുവേണ്ടി 89 മത്സരങ്ങളില് ബൂട്ടണിഞ്ഞ് 55 ഗോളുകളും നേടി. മിയോറ ഇനിയും മുന്നോട്ടു തന്നെ സഞ്ചരിക്കും. കാരണം അദ്ദേഹത്തിന്റെ യൗവനം നിത്യമാണ്. നമുക്ക് കാത്തിരിക്കാം, യുവതലമുറയ്ക്ക് പ്രചോദനമാകുന്ന ആ പ്രതിഭയുടെ പ്രകടനങ്ങള്‍ക്കായി.\nJan 12, 2018 2:29 pm


ഉറുഗ്വയ് ചാവേറുകള് ഇനി ഫ്രാന്‍സിനു നേരെ | Malayalam News\nപ്രസവാവധി കഴിഞ്ഞ് വാഗ്‌നറും, കിവീസ് ആരെ ഒഴിവാക്കും\nപതറി, പക്ഷെ പൊരുതി; റെക്കോര്‍ഡും കടന്ന് ലിവര്‍പൂള്\nവിലക്കിന് മുമ്പ് സിറ്റിയുടെ പോരാട്ടം എത്ര വരെ?\nഉറുഗ്വയ് ചാവേറുകള് ഇനി ഫ്രാന്‍സിനു നേരെ\n2018-07-01 06:15:00 കെ.പി മുഹമ്മദ് ശാഫി\nഉറുഗ്വയ്ക്ക് കവാനിയും സുവാരസവുമുണ്ടായിരുന്നു; പോര്‍ച്ചുഗലിനാകട്ടെ ക്രിസ്റ്റിയാനോ റൊണാള്‍ഡോ മാത്രവും ലോകകപ്പിലെ രണ്ടാം പ്രീക്വാര്‍ട്ടര് മത്സരത്തെപ്പറ്റി ഇങ്ങനെ ചുരുക്കിപ്പറയാമെന്നു തോന്നുന്നു. സംഭവബഹുലമായ ഈ ദിവസത്തെപ്പറ്റിയാണെങ്കില് ഇങ്ങനെയും: ഫുട്‌ബോള് ടീം ഗെയിമാണ്; ഒറ്റപ്പെട്ട മികച്ച കളിക്കാരെ ഒറ്റ മനസ്സോടെ കളിക്കുന്ന ടീമുകള് തോല്‍പ്പിക്കും.\nട്വിസ്റ്റും ടേണുമുള്ള കഥപ്പടം കഴിഞ്ഞ് അടിപ്പടം കളിക്കുന്ന തിയ്യേറ്ററില് ചെന്നുകയറിയതു പോലെയാണ് ഉറുഗ്വേയും പോര്‍ച്ചുഗലും തമ്മിലുള്ള മത്സരം കണ്ടുതുടങ്ങിയപ്പോള് അനുഭവപ്പെട്ടത്. കവാനിയുടെ ഗോള് പോര്‍ച്ചുഗല് പോസ്റ്റില് ചെന്നുകയറിയ കൃത്യം ഏഴാം മിനുട്ടിലാണ് ഞാനവിടെ ലാന്റ് ചെയ്തത്. സംഗതി അടിവെടിപുകയാണെന്ന് അപ്പോഴേ മനസ്സിലായി.\nമൈതാനമധ്യത്തില് ക്ഷമയോടെയും ഗൂഢതന്ത്രത്തോടെയും കളി മെനഞ്ഞ് ഡിഫന്‍സില് പഴുതുകളുണ്ടാക്കുന്ന സങ്കീര്‍ണതകളൊന്നുമില്ലാത്ത ഒരു ഓപ്പണ് ഗെയിമായിരുന്നു ഇന്നത്തേത്. കൃത്യമായ മാര്‍ക്കിങ്, പൊസിഷനിങ്, സ്റ്റാമിന. കണ്ണടച്ചു തുറക്കുന്നതുപോലെ ക്ഷണവേഗത്തിലുള്ള ഫസ്റ്റ്, സെക്കന്റ് ടച്ചുകള്. എതിരാളിക്ക് അര്‍ധാവസരം പോലും നല്‍കാത്ത ചടുലമായ ഇടപെടല്. ഇതൊക്കെയാണ് ഇത്തരം മത്സരങ്ങളില് നിന്ന് പ്രതീക്ഷിക്കുന്നത്. അതൊക്കെയേ ഉറുഗ്വേ പോര്‍ച്ചുഗല് മത്സരത്തിലുമുണ്ടായുള്ളൂ. പോര്‍ച്ചുഗലിനേക്കാള് കുറച്ചു കൂടി ഭേദപ്പെട്ട ഗെയിം പ്ലാനും സോളിഡ് ആയ ഡിഫന്‍സും ഫിനിഷര്‍മാരുമുള്ളതിനാല് ഉറുഗ്വേയുടെ വിജയം പലരും മുന്‍കൂട്ടിക്കണ്ടിരുന്നു. അത്ഭുതങ്ങളൊന്നും സംഭവിച്ചില്ല. ബെറ്റര് ടീം ജയിച്ചു.\nഎഡിന്‍സന് കവാനിയും ലൂയിസ് സുവാരസും തമ്മിലുള്ള കോമ്പിനേഷനാണ് ഈ കളിയില് എന്നെ അമ്പരപ്പിച്ചു കളഞ്ഞത്. രണ്ട് വ്യത്യസ്ത രാജ്യങ്ങളിലെ ക്ലബ്ബുകളിലാണ് കളിക്കുന്നതെങ്കിലും എത്രയോ കാലമായി ഒന്നിച്ചു പന്തുതട്ടുന്നതു പോലൊരു മാനസികൈക്യം ഇരുവരിലുമുണ്ടായിരുന്നു. പ്രത്യേകിച്ചും കവാനിയുടെ പ്രിസിഷനും പൊസിഷനിങും. മൈതാനത്തിന്റെ വലതുഭാഗത്തുനിന്ന് നേരെ എതിര്‍ധ്രുവത്തിലേക്കൊരു ക്രോസ് കൊടുത്ത് അത് ഇന്നര് ബോക്‌സിനുള്ളില് സ്വീകരിക്കാന് പാകത്തില് ഓടിക്കയറിയ കവാനിയും പറഞ്ഞു പണിയിച്ച പോലെ കൃത്യമായി അളവിലും തൂക്കത്തിലും പന്ത് അവിടെ എത്തിച്ച സുവാരസും ഒരു ഡെഡ്‌ലി ഡുവോ തന്നെയായിരുന്നു. മത്സരത്തിലുടനീളം സുവാരസ് സൂക്ഷിച്ച എനര്‍ജി വേറൊരു ലെവലായിരുന്നു. തൊണ്ണൂറാം മിനുട്ടിലും, ഇപ്പോഴിറങ്ങിയതേ ഉള്ളൂ എന്ന് തോന്നിക്കും വിധമുള്ള കാട്ടിക്കൂട്ടലുകള്.\nക്ലിനിക്കല് സ്‌െ്രെടക്കര്‍മാരുടെ ഗണത്തില് തന്റെ സ്ഥാനം എവിടെയെന്ന് കവാനി അടയാളപ്പെടുത്തുന്നതായിരുന്നു രണ്ടാമത്തെ ഗോള്. ബെന്റങ്കൂറില് നിന്ന് സ്വീകരിച്ച പന്തില് ഇന്നര് ഫുട്ട് കൊണ്ട് പ്രയോഗിച്ച ആ സ്പര്‍ശം; അതിനു വേണ്ടി ശരീരത്തെ പൊസിഷന് ചെയ്തത് എല്ലാം കമന്റേറ്റര് പറഞ്ഞതു പോലെ 'പ്യുവര് ഗോള്‍ഡ്' ആയിരുന്നു. അത്രയും ദൂരത്തുനിന്ന് ആ ഗോള് കണ്ടെത്തിയെങ്കില് കവാനിയെ ഒക്കെ അക്ഷരംതെറ്റാതെ സ്‌െ്രെടക്കറെന്നു വിളിക്കാം.\nക്രിസ്റ്റിയാനോയെ മാത്രം ആശ്രയിച്ചെന്ന പോലെയാണ് പോര്‍ച്ചുഗല് മിക്കസമയവും കളിച്ചത്. ഡീഗോ ഗോഡിന് നയിച്ച ഡിഫന്‍സിന് അത് ജോലി എളുപ്പമാക്കി. ബോക്‌സില് ക്രിസ്റ്റിയാനോയെ കണ്ടെത്താന് തൊടുക്കുന്ന ക്രോസുകളിലെല്ലാം ഉറുഗ്വേ ഡിഫന്‍സിന്റെ പൊസിഷനിങ് കൃത്യമായിരുന്നു. ആശയക്കുഴപ്പം സൃഷ്ടിക്കപ്പെട്ട നിമിഷങ്ങളുണ്ടായപ്പോഴാകട്ടെ ഗോള്‍കീപ്പര് മുലേര സമര്‍ത്ഥമായി ഇടപെടുകയും ചെയ്തു. അതേസമയം, മുന്‍നിരയില് എല്ലായിടത്തുമായി വ്യാപിച്ചു കളിച്ച ക്രിസ്റ്റ്യാനോ, സഹകളിക്കാരുടെ പൊസിഷനിങിനെ പ്രതികൂലമായി ബാധിക്കുന്നുണ്ടോ എന്നു തോന്നി. ആറു ഷോട്ടില് ഒരെണ്ണം മാത്രമാണ് റൊണാള്‍ഡോക്ക് പോസ്റ്റിനു നേരെ പായിക്കാനായത്. ലോങ് റേഞ്ചര് തൊടുക്കാനുള്ള ശ്രമങ്ങളൊക്കെ ഉറുഗ്വേ വിഫലമാക്കുകയും ചെയ്തു. കോര്‍ണര് കിക്കില് നിന്നുവന്ന ആ സമനില ഗോളില് പിടിച്ച് കളി എക്‌സ്ട്രാ ടൈമിലേക്ക് നീട്ടുന്നതിനു പകരം കയറിക്കളിച്ചതാണ് രണ്ടാം ഗോള് വഴങ്ങുന്നതിലേക്ക് നയിച്ചത്.\nതോല്‍വിയിലും ക്രിസ്റ്റിയാനോയുടെ ശരീരഭാഷയെപ്പറ്റി പറയാതെ വയ്യ. എല്ലായ്‌പോഴും എനര്‍ജറ്റിക് ആയി കാണപ്പെടുകയും സഹകളിക്കാരെ പ്രോത്സാഹിപ്പിക്കുകയും ചെയ്യുന്ന ക്രിസ്റ്റ്യാനോയും സമനില ഗോള് വീണപ്പോള് തന്നെ തകര്‍ന്നുപോയ മെസ്സിയും തമ്മില് ആ മേഖലയിലെങ്കിലും അജഗജാന്തരമുണ്ട്. അവസാന നിമിഷം വരെ പോരാടാനുള്ള കരുത്ത് സഹതാരങ്ങള്‍ക്ക് ആ മുഖത്തുനിന്നു ലഭിക്കും.\nഏതായാലും, ആദ്യ രണ്ട് പ്രീക്വാര്‍ട്ടറുകളില് അര്‍ഹിച്ച ടീമുകള് തന്നെയാണ് ജയിച്ചുകയറിയത്. അര്‍ജന്റീനയോട് കളിച്ചതു പോലെയാവില്ല ഫ്രാന്‍സിന് ഉറുഗ്വേക്കെതിരായ മത്സരം. ഫ്രാന്‍സിന്റെയത്ര 'മരുന്ന്' കൈവശമില്ലെങ്കിലും ചാവേറുകളെപ്പോലെ ജോലി ചെയ്യുന്ന കളിക്കാര് ഉറുഗ്വേക്കുണ്ട്.\nKalikkalam world cup russia 2018 Uruguay potugal pre quarter FIFA World Cup\n02/25/2020 - 08:45


ആർ.എസ്.സി. സനദ് സക്ടർ സാഹിത്യോത്സവ്: ജിദാലി യൂനിറ്റ് ചാമ്പ്യൻമാരായി. – RSC Online\nആർ.എസ്.സി. സനദ് സക്ടർ സാഹിത്യോത്സവ്: ജിദാലി യൂനിറ്റ് ചാമ്പ്യൻമാരായി.\nNovember 13, 2017 Muhammed VPK\nആർ.എസ്.സി ബുക്ക് ടെസ്റ്റ് 2017; പുസ്തകം പ്രകാശനം ചെയ്തു.


ഇതൊക്കെയങ്ങു നോര്ത്തിലല്ലേ എന്ന് പറയാൻ വരട്ടെ... - Tinystep\nഇതൊക്കെയങ്ങു നോര്ത്തിലല്ലേ എന്ന് പറയാൻ വരട്ടെ...\nമറക്കാനാവുന്നില്ല ആ പിഞ്ചുകുഞ്ഞിന്റെ മുഖം.അവളുടെ നിഷ്കളങ്കത നിറഞ്ഞ ചിരി. ദുഷ്ടന്മാരേ.. നിങ്ങളോടവൾ എന്ത് ദ്രോഹമാണ് ചെയ്തത്? അവളുടെ സമുദായം എങ്ങനെയാണു അവളുടെ തെറ്റാവുന്നത്? എങ്ങനെയാണു നിങ്ങളുടെ ശെരിയാവുന്നത്? നാനാത്വത്തിൽ ഏകത്വം എന്ന് നാണമില്ലാതെ പറയുന്നുണ്ടല്ലോ ഓരോരുത്തരും?പിന്നെ എന്തുകൊണ്ടാണ് അത് നിങ്ങളുടെ പ്രവർത്തികളിൽ കാണാത്തത് ? ഇതൊക്കെയങ്ങു നോർത്തിലാ എന്ന് പറഞ്ഞു ആശ്വസിക്കാൻ വരട്ടെ അമ്മമാരേ... വർഗീയവിഷം ചീറ്റുന്ന ചില ശുനകപുത്രന്മാർ ഇങ്ങു കേരളത്തിലുമുണ്ട്. ഓരോ ഗ്രാമത്തിലുമുണ്ട് ഇരയ്ക്കായി തക്കം പാർത്തിരിക്കുന്ന ചെന്നായ്ക്കൾ. കാമാന്ധതത കൊണ്ട് കണ്ണ് കാണാത്തവർ. പീഡിപ്പിക്കാനായി മാത്രം 500 കിലോമീറ്റർ താണ്ടിയെത്തിയവരുടെ മനസ്സിൽ എന്തായിരിക്കുമെന്ന് ഓർത്തിട്ടു പേടിയാകുന്നു.സൂക്ഷിക്കുക നമ്മുടെ കുഞ്ഞുങ്ങളെ ഓരോ നിമിഷവും.\nനാടുവാഴുന്ന രാജാക്കന്മാരുടെ മൂക്കിന്റെ കീഴെ നടന്ന സംഭവമായിട്ടും, ഉത്തരവാദിത്വപ്പെട്ടവർ മനപ്പൂർവം കണ്ണടയ്ക്കുന്നു. ഇതൊരിക്കലും ഒരു രാഷ്ട്രീയപാര്ടിക്കും എതിരെയുള്ള പ്രതിഷേധമല്ല. നമ്മുടെ നാടിനെ ഇങ്ങനെയാക്കിതീർത്തതിൽ ഇന്നുവരെ ഭരണം കുഴച്ചുരുട്ടിത്തന്ന എല്ലാവര്ക്കും പങ്കുണ്ട്.ന്യൂനപക്ഷ സമുദായമായ ബേഖെർവാല എന്ന മുസ്ലിം നാടോടി സമുദായത്തെ ഭയപ്പെടുത്തി ഓടിക്കാനാണ് ആ പ്രദേശത്തെ പ്രമാണിയുടെ നേതൃത്വത്തിൽ കൊലപാതകം ആസൂത്രണം ചെയ്തതെന്നാണ് റിപ്പോർട്ട് .നാല് പോലീസ്‌കാരുമുണ്ട് പങ്കാളികളായി. പീഡനങ്ങൾ ആവർത്തിക്കുമ്പോൾ മാത്രം കണ്ണ് തുറക്കുന്ന ഭരണകൂടവും ജനങ്ങളും മാത്രമാണ് നമ്മുടെ ശാപം. കേരളത്തിൽ ഇങ്ങനൊന്നുമുണ്ടാവില്ലെന്നു പറയുന്നവരോട് ഒന്നേ പറയാനുള്ളൂ.\nമിശ്രവിവാഹത്തിന്റെ പേരിൽ സ്വന്തം നാട്ടിൽ നിന്ന് പുറത്താക്കപ്പെട്ട ദമ്പതികൾ നമുക്കൊരു മുന്നറിയിപ്പാണ്.അറിയപ്പെടാത്ത എത്രയോ സംഭവങ്ങൾ.പൊതുവഴിയിൽ വച്ച് ജാതി സംസാരിക്കുന്നവരെ അറസ്റ്റ് ചെയ്യാനുള്ള വകുപ്പുണ്ടാക്കണം. ഓരോ സമുദായത്തിന്റെ പേരിലും നടത്തപ്പെടുന്ന ശക്തിപ്രകടനങ്ങൾ നിയമം മൂലം നിരോധിക്കുക. ജാതിപ്പേര് ഒരിക്കലും സ്വന്തം പേരിന്റെ കൂടെ നൽകാൻ അനുവദിക്കാതിരിക്കുക. ഇതൊക്കെ ചിലരുടെ മാത്രം വിദൂരസ്വപ്നങ്ങൾ ആയിരിക്കുന്നിടത്തോളം കാലം ഈ നാട് നന്നാവില്ല. ഇവിടത്തെ പ്രശ്നം പീഡനമാണ് , മതമല്ല എന്ന് പറയരുത്. ഈ ക്രൂരകൃത്യം ചെയ്തവരോടൊപ്പം തന്നെ പ്രതികളാണ് എന്തിന്റെ പേരിലായാലും പിന്തുണയ്ക്കുന്ന ജനപ്രതിനിധികളും അണികളും. വേദനകൾ അനുഭവിച്ചു ഇല്ലാതായ ആ കുഞ്ഞിനെപ്പറ്റി വർണിക്കാനാവില്ല മനഃസാക്ഷിയുള്ളവർക്കാർക്കും.\n22739 Views 60 Shares\n21711 Views 57 Shares


Emalayalee.com - വി. മുരളീധരൻ നൈജീരിയയിൽ; പ്രസിഡന്‍റ് മുഹമ്മദ് ബുഹാരിയുമായി കൂടിക്കാഴ്ച നടത്തി\nവി. മുരളീധരൻ നൈജീരിയയിൽ; പ്രസിഡന്‍റ് മുഹമ്മദ് ബുഹാരിയുമായി കൂടിക്കാഴ്ച നടത്തി\nഅബൂജ: വിദേശകാര്യ സഹമന്ത്രി വി. മുരളീധരൻ നൈജീരിയൻ പ്രസിഡന്‍റ് മുഹമ്മദ് ബുഹാരിയുമായി കൂടിക്കാഴ്ച നടത്തി. നൈജീരിയയിൽ ഡെമോക്രസി ഡേ ആഘോഷങ്ങളിൽ പങ്കെടുക്കാൻ എത്തിയതായിരുന്നു മുരളീധരൻ.\nമുഹമ്മദ് ബുഹാരി നൈജീരിയൻ ജനാധിപത്യത്തിലെ തിളങ്ങുന്ന നക്ഷത്രമാണെന്നും അദ്ദേഹം പറഞ്ഞു. പ്രധാനമന്ത്രി നരേന്ദ്ര മോദിയെ പോലെ തന്നെ തുടർച്ചയായി രണ്ടാമതും ഭരണത്തിലേക്ക് തെരഞ്ഞെടുക്കപ്പെട്ട നേതാവാണ് ബുഹാരി. ബുഹാരിയുടെ സാമ്പത്തിക പരിഷ്കരണങ്ങൾ തന്നെയാണ് അദ്ദേഹത്തെ ജനസമ്മതനാക്കുന്നതെന്നും മുരളീധരൻ കൂട്ടിച്ചേർത്തു.


Subject: Re: FILM News, Discussion...6 Sat Feb 15, 2014 3:50 pm\nhmm koottathil oru padom ittitundu\nSubject: Re: FILM News, Discussion...6 Sat Feb 15, 2014 3:52 pm\ngud aftr noon sunderji...kya haal chaal hai ?\nSubject: Re: FILM News, Discussion...6 Sat Feb 15, 2014 4:00 pm\ntik tak.. tusi sunavo..\nSubject: Re: FILM News, Discussion...6 Sat Feb 15, 2014 4:06 pm\neeshwara pani paaliyallo...\nmuje hindi maloom\nSubject: Re: FILM News, Discussion...6 Sat Feb 15, 2014 6:38 pm\nSubject: Re: FILM News, Discussion...6 Sat Feb 15, 2014 6:41 pm\nSubject: Re: FILM News, Discussion...6 Sat Feb 15, 2014 6:43 pm\nSubject: Re: FILM News, Discussion...6 Sun Feb 16, 2014 1:55 pm\nദൃശ്യം 50 @ ദുബായ്\nദൃശ്യം എന്ന മലയാള സിനിമ ദുബായില് ഇറങ്ങിയിട്ട് വരുന്ന വ്യാഴാഴ്ച അന്‍പത് ദിവസം പിന്നിടാന് പോകുന്നു. ഒരു മലയാള സിനിമ ഒരു അറബ് നാട്ടില് ഇത്രയും നാള് ഓടി എന്നത് അത്ര നിസ്സാര കാര്യമല്ല. അത് കൊണ്ട് തന്നെ അതിനെ കുറിച്ച് രണ്ടു വരി എഴുതിയിയെ പറ്റു എന്ന് ഒരു സിനിമ പ്രേമി എന്ന നിലക്ക് എനിക്ക് തോന്നി.\nഓരോ മലയാള സിനിമയും നാട്ടില് ഇറങ്ങുമ്പോള് ആദ്യത്തെ രണ്ടു ആഴ്ച ദുബായില് ഇരുന്നു അതിന്റെ റിവ്യൂ വായിക്കാനെ കഴിയാറുള്ളൂ. ദ്രിശ്യത്തിന്റെ കാര്യവും അങ്ങനെ തന്നെ ആയിരുന്നു. നാട്ടില് ഡിസംബര് 19-ന് ദൃശ്യം റിലീസായി. അന്ന് തൊട്ടു ഈ സിനിമയെ കുറിച്ചുള്ള വാര്‍ത്തകള് കേട്ട് ആകാംക്ഷയോടെ കാത്തിരുന്നു. ആ സമയത്ത് ഇവിടെ പുണ്യാളന് അഗര്‍ബത്തിസും ഏഴു സുന്ദര രാത്രികളും എല്ലാം ഇറങ്ങും എന്ന് കേട്ടത് കൊണ്ട് ദ്രിശ്യത്തിനു വേണ്ടി കുറച്ചു നാള് കൂടെ കാത്തിരിക്കേണ്ടി വരും എന്നാണ് കരുതിയത്. എന്നാല് പ്രതീക്ഷകളെ തെറ്റിച്ചു കൊണ്ട് രണ്പു ആഴ്ച കഴിഞ്ഞപ്പോള് പുതുവര്‍ഷത്തിലെ ആദ്യ മലയാള സിനിമ ആയി ദൃശ്യം UAE-യില് റിലീസായി. കൃത്യമായി പറഞ്ഞാല് ജനുവരി2വ്യാഴാഴ്ച. സിനിമ പ്രേമികളെയെല്ലാം ആവേശം കൊള്ളിച്ച റിലീസ് എന്ന് പറയാം. ആദ്യ ദിവസം തന്നെ സിനിമ കണ്ടവരില് ഞാനും കുടുംബവും ഉള്‍പ്പെടും. എല്ലായിടത്തും നല്ല തിരക്ക്. സിനിമയെ കുറിച്ച് എല്ലാവരും പറഞ്ഞു ഏകദേശം ഒരു രൂപം ഉണ്ടായിരുന്നു. എന്നിട്ടും ഓരോ സീനുകളും കഴിഞ്ഞപ്പോള് അടുത്തത് എന്താകും എന്ന ആകാംക്ഷയോടെയാണ് സിനിമ കണ്ടു തീര്‍ത്തത്. ഇടവേള വരെ ഒരു സാധാരണ കുടുംബ ചിത്രം പോലെ നീങ്ങിയ സിനിമ, പിന്നീട് ഒരു ത്രില്ലര് ആയി മാറുന്ന കാഴ്ച ആണ് കണ്ടത്. തിയ്യറ്ററില് ഇരുന്നു ഒരു ഞെട്ടലോടെയല്ലാതെ ആര്‍ക്കും ദൃശ്യം കണ്ടു തീര്‍ക്കാന് സാധിക്കില്ല എന്ന് ഉറപ്പാണ്. ഏറെ നാളുകള്‍ക്ക് ശേഷം പ്രേക്ഷകര് നിറഞ്ഞ മനസ്സോടെ കണ്ടിറങ്ങിയ ഒരു സിനിമ. നല്ല സിനിമകള്‍ക്ക് എന്നും പ്രേക്ഷകര് ഉണ്ട് എന്ന് ഉറപ്പിച്ച വിജയം. സിനിമ കഴിഞ്ഞപ്പോള് കിട്ടിയ കയ്യടി അതിനു തെളിവാണ്.\nഅവിടെ നിന്ന് അങ്ങോട്ട് എങ്ങും എവിടെയും ഹൌസ്ഫുള് ഷോസ് മാത്രം. കണ്ടവര് കാണാത്തവരോട് പറഞ്ഞു. എല്ലാവര്‍ക്കും ചോദിയ്ക്കാന് ഒന്ന് മാത്രം"ദൃശ്യം കണ്ടോ?". കൃത്യം ഒരു ആഴ്ച കഴിഞ്ഞപ്പോള് ജനുവരി 9ന് മോഹന്‍ലാല് വിജയ് ടീമിന്റെ ബ്രഹ്മാണ്ട ചിത്രമായ ജില്ല ഇറങ്ങി, കൂടെ അജിത്തിന്റെ വീരം. വേറെ ഒരു ഭാഗത്ത് അമീര് ഖാന്റെ ധൂം-3, എങ്കിലും ഇവയോടൊക്കെ മത്സരിച്ചു ദൃശ്യം ഒരു ഭാഗത്ത് കൂടെ ജൈത്രയാത്ര തുടര്‍ന്നു. സാധാരണ ഒരു മലയാള സിനിമ വന്നാല് മാക്സിമം മൂന്ന് ആഴ്ച, അപ്പോഴേക്കും പുതിയ ഒരെണ്ണം ഇറങ്ങുമ്പോള് മാറുകയാണ് പതിവ്. എന്നാല് ദ്രിശ്യതിന്റെ കാര്യത്തില് അങ്ങനെ ഉണ്ടായില്ല. രണ്ടു ആഴ്ച കഴിഞ്ഞപ്പോള് ജില്ലയും വീരവുമെല്ലാം മാറി, ഏഴു സുന്ദര രാത്രികള് ഇറങ്ങി, തൊട്ടു പിന്നാലെ ഒരു ഇന്ത്യന് പ്രണയ കഥ ഇറങ്ങി, അവസാനം ഈ കഴിഞ്ഞ ആഴ്ച പുണ്യാളന് അഗര്‍ബത്തീസും ഇറങ്ങി. ഇതിനിടയില് ദ്രിശ്യത്തിന്റെ വ്യാജനും ഇവിടെ പ്രചരിച്ചു. എന്നാല് അതിനൊന്നും ദൃശ്യം എന്ന യാഗാശ്വത്തെ പിടിച്ചു കെട്ടാന് കഴിഞ്ഞില്ല. ദൃശ്യം അന്‍പത് ദിവസങ്ങള് പിന്നിടാന് പോകുന്ന റിലീസ് കേന്ദ്രങ്ങള് ആണ് താഴെ കൊടുത്തിരിക്കുന്നത്.\nBollywood Cinemas (Al Quoz Mall - 1.30, 7.30pm)\nVOX Cinemas (Deira City Centre), (2, 8.30)\nGrand Dana (7.15pm)\nGrand Safeer (Mussafah - (4pm), (Thu - 1pm)\nEl Dorado (1pm)\nദുബായ് മാത്രമല്ല,ഷാര്‍ജ,ഫ്യുജിറ,അബുദാബി എന്നീ സ്ഥലങ്ങളിലും ദൃശ്യം വിജയകരമായ എഴാം വാരത്തിലേക്ക് കടന്നു.എഴാം വാരം എന്നൊക്കെ ഇവിടെ പറഞ്ഞു കേള്‍ക്കുന്നത് തന്നെ ഇത് ആദ്യമായാണ്. ഇതിനു മുന്പ് ഉസ്താദ് ഹോട്ടല് ആയിരുന്നു എന്ന് തോന്നുന്നു ഇവിടെ കുറച്ചു കൂടുതല് ഓടിയ സിനിമ. അത് പിന്നെ റമദാന് സമയത്ത് റിലീസ് ആകുകയും പിന്നീട് റമദാന് കഴിഞ്ഞു കുറച്ചു നാള് കൂടെ തുടരുകയും ആയിരുന്നു. ഇത്രയും ദിവസം ആയിട്ടു പോലും ഈ കഴിഞ്ഞ അവധി ദിവസങ്ങളില് തരക്കേടില്ലാത്ത തിരക്ക് ദ്രിശ്യത്തിന് ഉണ്ടായിരുന്നു എന്നാണ് അറിഞ്ഞത്. കുറെ നാളുകളായി സിനിമ കാണാന് തിയ്യറ്ററില് പോകാത്ത പല കുടുംബങ്ങളും ദൃശ്യം കാണാന് എത്തി. എന്തായാലും ഇവിടെ ഇതൊരു പുതിയ റെക്കോര്‍ഡ് ആണ്. അടുത്തൊന്നും വേറെ ഒരു മലയാള സിനിമക്കും തകര്‍ക്കാന് പറ്റാത്ത ഒരു റെക്കോര്‍ഡ്. ഇത് വരെ 50 കോടിയോളം കളക്ഷന് നേടിയ ദൃശ്യം മലയാള സിനിമയുടെ ഇത് വരെയുള്ള വഴിയിലെ ഒരു നാഴിക കല്ലാണ്. ഇന്നും മണിച്ചിത്രത്താഴ് എന്ന സിനിമ അറിയപ്പെടുന്ന പോലെ നാളെ ദൃശ്യം എന്ന സിനിമയും ചരിത്ര താളുകളില് സുവര്‍ണ്ണ ലിപികളില് എഴുതപ്പെടും.\nSubject: Re: FILM News, Discussion...6 Mon Feb 17, 2014 1:31 pm\nSubject: Re: FILM News, Discussion...6 Mon Feb 17, 2014 7:22 pm\nSubject: Re: FILM News, Discussion...6 Mon Feb 17, 2014 8:20 pm\nതൃശൂര് കുടുംബകോടതിയില് വിവാഹബന്ധം വേര്‍പിരിയുന്നതിനുള്ള സംയുക്ത അപേക്ഷയില്..\nSubject: Re: FILM News, Discussion...6 Tue Feb 18, 2014 6:42 am\nSubject: Re: FILM News, Discussion...6 Tue Feb 18, 2014 5:37 pm\nSubject: Re: FILM News, Discussion...6 Tue Feb 18, 2014 6:06 pm\nതന്റെ വിവാഹത്തെ പറ്റി പ്രചരിക്കുന്ന വാര്‍ത്തകള് അസംബന്ധമാണെന്നും കല്യാണം ഉടനില്ലെന്നും പ്രമുഖ തെന്നിന്ത്യന് നടി ഭാവന. കന്നഡ നിര്‍മാതാവായ നവീനുമായി നടി അടുപ്പത്തിലാണെന്നും കല്യാണം ഉടന് ഉണ്ടാകുമെന്നും വാര്‍ത്തകള് പരക്കുന്നതിനിടെയാണ് ഭാവന മനോരമഒാണ്‍ലൈനോട് പ്രതികരിച്ചത്.\nനേരത്തേ എന്റെ വിവാഹം കഴിഞ്ഞതായി പോലും വാര്‍ത്തകള് പരന്നിരുന്നു. എന്റെ വിവാഹം എല്ലാവരെയും അറിയിച്ചുകൊണ്ടു മാത്രമെ നടത്തൂ. അത് പ്രണയമാണോയെന്നും ആരാണെന്നുമൊക്കെ അപ്പോള് അറിയിക്കുകയും ചെയ്യും. ഭാവന പറഞ്ഞു.\nആഗസ്റ്റിലോ സെപ്റ്റംബറിലോ ഭാവനയുടെ വിവാഹം ഉണ്ടാകുമെന്നും ഇരുകുടുംബങ്ങളും തമ്മില് ഇക്കാര്യത്തില് ധാരണയായെന്നുമായിരുന്നു വാര്‍ത്തകള്. നമ്മള് സിനിമയിലൂടെ അഭിനയരംഗത്തെത്തിയ ഭാവന മലയാളം, തമിഴ്, കന്നഡ, തെലുഗ് ഭാഷകളിലെ തിരക്കുള്ള നായികയാണ്. 2012ല് പുറത്തിറങ്ങിയ റോമിയോ എന്ന കന്നഡ ചിത്രം നിര്‍മിച്ചത് നവീന് ആയിരുന്നു.\nSubject: Re: FILM News, Discussion...6 Tue Feb 18, 2014 7:40 pm\nSubject: Re: FILM News, Discussion...6 Tue Feb 18, 2014 7:41 pm\nSubject: Re: FILM News, Discussion...6 Tue Feb 18, 2014 7:44 pm\nariyilla...nerathe etho oru anoopinte pera paranju kettirunne...\nSubject: Re: FILM News, Discussion...6 Tue Feb 18, 2014 7:45 pm\nappol bhavanakku ethu thane joli\nSubject: Re: FILM News, Discussion...6 Tue Feb 18, 2014 7:47 pm\nbhaavanaye kuttam parayunno..mmade thrissurkaari aaane...\nSubject: Re: FILM News, Discussion...6 Tue Feb 18, 2014 7:49 pm\nsathyamayittum thrissurkariyanennu ariyillayirunu ketta\nSubject: Re: FILM News, Discussion...6 Tue Feb 18, 2014 7:51 pm\naa nishkalankathayum slangum kettal arinjoode thrissurkari aanenne...\nSubject: Re: FILM News, Discussion...6 Tue Feb 18, 2014 7:52 pm\nSubject: Re: FILM News, Discussion...6 Tue Feb 18, 2014 7:54 pm


സൗദിയില് ഇന്ന് 1,252 പേര്‍ക്ക് കോവിഡ്; 15 മരണം |Saudi arabia covid news update june 27\nHome Newsfeed സൗദിയില് ഇന്ന് 1,252 പേര്‍ക്ക് കോവിഡ്; 15 മരണം\nസൗദിയില് ഇന്ന് 1,252 പേര്‍ക്ക് കോവിഡ്; 15 മരണം\nJune 27, 2021, 6:32 pm\nറിയാദ്: സൗദി അറേബ്യയില് ഇന്ന് കോവിഡ് സ്ഥിരീകരിച്ചത് 1218 പേര്‍ക്ക്. രോഗബാധിതരില് 1,252 പേര് സുഖം പ്രാപിച്ചു. രാജ്യത്ത് വിവിധ ഭാഗങ്ങളില് ചികിത്സയില് കഴിയുന്നവരില് 15 പേര് കൂടി മരിച്ചു.\nരാജ്യത്ത് ഇതുവരെ വൈറസ് ബാധ റിപ്പോര്‍ട്ട് ചെയ്തത് 4,83,221 പേര്‍ക്കാണ്. ഇതില് 4,64,256 പേര് സുഖം പ്രാപിച്ചു. ആകെ മരണസംഖ്യ 7,775 ആയി. 11,190 പേര് രാജ്യത്തെ വിവിധ ആശുപത്രികളിലും മറ്റുമായി ചികിത്സയില് കഴിയുന്നു. റിയാദിലാണ് ഇന്നും ഏറ്റവും കൂടുതല് രോഗബാധ റിപോര്‍ട്ട് ചെയ്തത്. 369 പേര്‍ക്കാണ് ഇവിടെ മാത്രം രോഗം സ്ഥിരീകരിച്ചത്.\nPrevious articleറിയാദില് കാറുകള് കൂട്ടിയിടിച്ച് മറിഞ്ഞ് യുവാവ് മരിച്ചു(വീഡിയോ)\nNext articleഇന്ത്യ- യുഎഇ സര്‍വീസ് ജൂലൈ 7ന് ആരംഭിക്കുമെന്ന് പ്രതീക്ഷിക്കുന്നതായി എമിറേറ്റ്‌സ്


best btech course: ബിടെക് ഇപ്പോഴും പ്രിയങ്കരം; കാരണമിതാണ് - here are the reasons why btech is stillapopular course among students | Samayam Malayalam\nhere are the reasons why btech is stillapopular course among students\nബിടെക് ഇപ്പോഴും പ്രിയങ്കരം; കാരണമിതാണ്\nAdarsh Js | Samayam Malayalam | Updated: 06 Aug 2020, 05:09:51 PM\nവിദ്യാര്‍ത്ഥികള് ബിടെക് കോഴ്‌സില് ചേര്‍ന്ന് പഠിക്കുന്ന പ്രവണത കുറയുന്നില്ല. വരും കാലത്തെ ആവശ്യകത തന്നെയാണ് ഇതിന് പിന്നില്.\nഐടി മേഖല 8.4 ശതമാനം വര്‍ദ്ധിച്ച് 2019-20 ല് 191 ബില്യണ് ഡോളറായി ഉയരുമെന്ന് നാസ്‌കോമിന്റെ സമീപകാല മാര്‍ക്കറ്റ് സ്റ്റഡി റിപ്പോര്‍ട്ട് പറയുന്നു. ഇന്ത്യന് ഐടി വ്യവസായത്തിലേക്ക് ഈ വര്‍ഷം 2.1 ലക്ഷം പേര് കടന്നു വന്നിട്ടുണ്ട്. ഇത് നാല് വര്‍ഷത്തിനിടയിലെ ഏറ്റവും ഉയര്‍ന്ന നിരക്കാണ്. ഇന്ത്യയിലെ ഐടി വ്യവസായത്തിന്റെ വളര്‍ച്ച ഭാവിയില് ഇനിയും ഉയരുമെന്ന് പ്രതീക്ഷിക്കാം. ഇത് നിരവധി വിദ്യാര്‍ത്ഥികള്‍ക്ക് ഐടി ഒരു ജനപ്രിയ കരിയര് ചോയിസാക്കി മാറ്റാന് പ്രേരിപ്പുക്കുന്ന ഘടകമാണ്. ബിഗ് ഡാറ്റ, ക്ലൗഡ് കംപ്യൂട്ടിംഗ്, ഡാറ്റാ അനലിറ്റിക്‌സ്, ആര്‍ട്ടിഫിഷ്യല് ഇന്റലിജന്‍സ് തുടങ്ങിയ പ്രത്യേക മേഖലകളുടെ വളര്‍ച്ച പരിശീലനം ലഭിച്ച ഐടി പ്രൊഫഷണലുകളുടെ ആവശ്യം വര്‍ദ്ധിപ്പിച്ചു. അതുകൊണ്ടു തന്നെ മികച്ച ബിടെക് കോഴ്‌സുകള് പഠിക്കാന് മികച്ച എഞ്ചിനീയറിങ് കോളേജുകളില് പ്രവേശനം നേടുക എന്ന ട്രെന്‍ഡ് ഇപ്പോഴുമുണ്ട്.\nഐടി മേഖലയിലെ കരിയര്\nഐടി വ്യവസായത്തില് ഒരു കരിയര് നേടുന്നതിന് ഒരാള്‍ക്ക് മൂന്ന് വര്‍ഷത്തെ ബിഎസ്സി അല്ലെങ്കില് നാല് വര്‍ഷത്തെ ബിടെക് / ബിഇ ബിരുദം ആവശ്യമാണ്. ഈ കോഴ്‌സുകള് വിദ്യാര്‍ത്ഥികളെ മൈക്രോ പ്രോസസ്സിംഗ്, ഡാറ്റാബേസ് മാനേജ്‌മെന്റ്, ഓപ്പറേറ്റിംഗ് സിസ്റ്റങ്ങള്, ഡാറ്റാ സ്ട്രക്ചറുകള്, അല്‍ഗോരിതംസ്, കോഡിംഗ്, പ്രോഗ്രാമിംഗ് എന്നിവ പഠിപ്പിക്കുന്നു. ഗണിതശാസ്ത്ര കഴിവുകള്, ലോജിക്കല് യുക്തിക്കായുള്ള അഭിരുചി എന്നിവ ഈ മേഖലയ്ക്ക് ആവശ്യമായ ചില പ്രധാന കാര്യങ്ങളാണ്.\nപല ഉന്നത സ്ഥാപനങ്ങളും കംപ്യൂട്ടര് സയന്‍സ്, ഐടി, സോഫ്‌റ്റ്വെയര് പ്രോഗ്രാമിംഗ്, അനലിറ്റിക്‌സ്, ഡാറ്റ സയന്‍സ് എന്നിവയില് ബിടെക് / ബിഇ പ്രോഗ്രാമുകള് വാഗ്ദാനം ചെയ്യുന്നു. വിദ്യാര്‍ത്ഥികള് ഓരോ പ്രോഗ്രാമിന്റെയും പാഠ്യപദ്ധതിയിലെ വ്യത്യാസം പരിശോധിക്കുകയും അതിനനുസരിച്ച് അവരുടെ സ്‌പെഷ്യലൈസേഷന് തെഞ്ഞെടുക്കുകയും വേണം.\nഉദാഹരണത്തിന്, ഒരു ബിടെക് ഐടി കോഴ്‌സില് പ്രോഗ്രാമിംഗ് ഭാഷകള്, ഡാറ്റാബേസുകള് പോലുള്ള സാങ്കേതികവിദ്യയുമായി ബന്ധപ്പെട്ട ഉപകരണങ്ങളില് വിദ്യാര്‍ത്ഥികളെ പരിശീലിപ്പിക്കുന്നു. അതേസമയം കംപ്യൂട്ടര് സയന്‍സിലെ ഒരു ബിടെക് കംപ്യൂട്ടര് ഓര്‍ഗനൈസേഷന് പിന്നിലെ ശാസ്ത്രത്തില് ശ്രദ്ധ കേന്ദ്രീകരിക്കുന്നു. ഇന്‍സ്റ്റിറ്റ്യൂട്ടുകളിലുടനീളം പെഡഗോഗികളിലും പാഠ്യപദ്ധതിയിലും വ്യത്യാസമുണ്ടാകുമെന്ന് വിദ്യാര്‍ത്ഥികള് ശ്രദ്ധിക്കണം.\nAlso Read: കാലിക്കറ്റ്: ഐഎച്ച്ആര്‍ഡി കോളേജുകളില് ഡിഗ്രി പ്രവേശനം\nപ്രശസ്ത സ്ഥാപനങ്ങളില് നിന്നുള്ള ബിടെക് ബിരുദധാരികള്‍ക്ക് കോഡിംഗ്, പ്രോഗ്രാമിംഗ് എന്നിവയുമായി ബന്ധപ്പെട്ട പ്രൊഫൈലുകളില് ഐബിഎം, എച്ച്പി, മൈക്രോസോഫ്റ്റ് തുടങ്ങിയ മള്‍ട്ടി നാഷണല് ഭീമന്മാര്‍ക്ക് ജോലി വാഗ്ദാനം ചെയ്യാന് കഴിയും. പരമ്പരാഗത കോഡിംഗ് ജോലികള്‍ക്ക് പുറമെ ഡാറ്റാബേസ് മാനേജ്‌മെന്റ്, ഉല്‍പ്പന്ന വികസനം, പരിശോധന എന്നിവ ബിടെക് ബിരുദധാരികളുടെ ജനപ്രിയ തൊഴില് പ്രൊഫൈലുകളില് ചിലതാണ്. ബിടെക് ബിരുദധാരികളുടെ ശമ്പള പാക്കേജും സ്ഥാനവും കൂടുതലും തൊഴില് പ്രൊഫൈല്, തൊഴിലുടമ, ഒരാള് പഠിച്ച സ്ഥാപനം എന്നിവയെ ആശ്രയിച്ചിരിക്കുന്നു. തുടക്കക്കാര്‍ക്കുള്ള ശരാശരി ശമ്പളം പ്രതിവര്‍ഷം 5-15 ലക്ഷം രൂപ വരെയാണ്.\nവരുന്നത് ന്യൂജെന് കോഴ്‌സുകളുടെ കാലം...\nആര്‍ട്ടിഫിഷ്യല് ഇന്റലിജന്‍സ് പഠിക്കാന് താല്‍പ്പര്യമുണ...\nNEET 2020: ചോദ്യപേപ്പര് ഫോര്‍മാറ്റും കട്ട് ഓഫ് മാര്‍ക്...\nസ്‌കൂളുകള് വീണ്ടും തുറന്നു; ഇവിടങ്ങളിൽ എന്താണ് അവസ്ഥ?...\nപൊതുവിദ്യാഭ്യാസ വകുപ്പിന്റെ സൗജന്യ മാതൃകാ നീറ്റ് പരീക്ഷ ആര്‍ട്ടിക്കിള് ഷോ\nബിടെക് കോഴ്സുകൾ ജോലി സാധ്യത Popular course btech opportunities best btech course\nWeb Title : here are the reasons why btech is stillapopular course among students\nKozhikodeവടകരയിൽ മത്സ്യത്തൊഴിലാളി കടലിൽ വീണു മരിച്ചു; സംഭവം വലയെറിയുന്നതിനിടെ\nKozhikodeപരിസ്ഥിതി, ഭിന്നശേഷി സൗഹൃദം; കാപ്പാട് ബീച്ച് ബ്ലൂ ഫ്ലാഗ് പദവിയിലേക്ക്


news | ചരിത്രത്തിലാദ്യമായ രഞ്ജി ഫൈനൽ പ്രവേശത്തിന് ഒരുങ്ങി കേരളം; വാട്‌മോറിന്റെ കീഴിൽ ടീം കടുത്ത പരിശീലനത്തിൽ; ടീമിന്റെ ആത്മവിശ്വാസം നിലനിർത്താൻ സഞ്ജു ക്യാമ്പിൽ തുടരും; ശക്തരായ വിദർഭയ്ക്ക് എതിരായ സെമി വ്യാഴാഴ്ച - MarunadanMalayalee.com\nJanuary 20, 201910:34 PM IST Permalink\nരഞ്ജി ട്രോഫി സെമിഫൈനലിൽ വിദർഭയെ നേരിടാനുള്ള ഒരുക്കത്തിലാണ് കേരളം. വയനാട് കൃഷ്ണഗിരിയിൽ നടക്കുന്ന മത്സരത്തിൽ എതിരാളികളെ മലർത്തിയടിച്ച് ചരിത്രത്തിൽ ആദ്യമായി ഫൈനൽ കളിക്കുകയാണ് ടീമിന്റെ ലക്ഷ്യം. ഗുജറാത്തിനെതിരേ ക്വാർട്ടർ ഫൈനലിനിടെ പരിക്കേറ്റ ബാറ്റ്സ്മാൻ സഞ്ജു സാംസൺ കളിക്കുന്നില്ലെന്നത് മാത്രമാണ് കേരളത്തെ അലട്ടുന്നത്.\nപരിക്കേറ്റെങ്കിലും സഞ്ജുവിനെ ഫലപ്രദമായി ഉപയോഗിക്കുകയാണ് കോച്ച് ഡേവ് വാട്മോർ. ഡോക്ടർമാർ ഒരു മാസത്തെ വിശ്രമമാണ് നിർദേശിച്ചിട്ടുള്ളത്. എന്നാൽ സഞ്ജുവിനെ ടീമിൽ തന്നെ നിലനിർത്താനാണ് കോച്ചിന്റെ പദ്ധതി. കളിക്കാനല്ല ടീമിന് ആത്മവിശ്വാസം പകരാനാണ് ഈ നീക്കം. അതുകൊണ്ട് തന്നെ പകരക്കാരെ ടീമിലെടുക്കുന്നില്ല.\nപരിക്കേറ്റിട്ടും ക്രീസിലിറങ്ങിയ സഞ്ജു ടീമിന് നൽകിയ ആത്മവിശ്വാസം ചെറുതല്ല. ഈ സാഹചര്യത്തിലാണ് നിലവിലെ ടീമിൽ മാറ്റം വരുത്തേണ്ടെന്ന തീരുമാനം. സഞ്ജു ടീമിനൊപ്പമുള്ളത് മറ്റു കളിക്കാരിൽ കൂടുതൽ ആവേശം വിതയ്ക്കുമെന്നാണ് കോച്ച് കരുതുന്നത്. വസീം ജാഫർ, ഉമേഷ് യാദവ് തുടങ്ങി ഒരുപിടി നല്ല താരങ്ങളുമായാണ് വിദർഭ കളിക്കാനെത്തുന്നത്.\nകർണാടകയെ എറിഞ്ഞിട്ട് ബംഗാൾ രഞ്ജി ട്രോഫി ഫൈനലിൽ;\nതിരുവനന്തപുരത്ത് പിടിമുറുക്കാൻ ലഹരികടത്തിലെ അന്വേഷകർ


ബിഷപ്പ് ഫ്രാങ്കോ മുളക്കലിനെ ഇന്ന് ചോദ്യം ചെയ്യും; തൃപ്പൂണിത്തുറ ക്രൈംബ്രാഞ്ച് ഓഫീസില് ഹാജരാകാന് നിര്‍ദ്ദേശം\nഒന്നിലധികം ദിവസം ചോദ്യം ചെയ്യാന് വേണ്ടി വരും. മുന്‍കൂര് ജാമ്യഹരജി ഹൈക്കോടതി പരിഗണനയിലായതിനാല് അറസ്റ്റ് ഉണ്ടാകില്ല\n19 Sep, 2018 at 12:51 AM\nകന്യാസ്ത്രീയെ പീഡിപ്പിച്ച കേസില് ജലന്ധര് ബിഷപ്പ് ഫ്രാങ്കോ മുളയ്ക്കലിനെ ഇന്ന് ചോദ്യം ചെയ്യും. കൊച്ചി തൃപ്പൂണിത്തുറയിലെ ക്രൈം ബ്രാഞ്ച് ഓഫീസില് വെച്ചാകും ചോദ്യം ചെയ്യല്. ഇന്ന് പത്ത് മണിക്ക് മുന്‍പ് ഹാജരാകണമെന്ന് ആവശ്യപ്പെട്ടാണ് ബിഷപ്പിന് അന്വേഷണ സംഘം നോട്ടീസ് നല്‍കിയിരിക്കുന്നത്. എന്നാല് ബിഷപ്പ് ഹാജരാകുമോ എന്ന കാര്യത്തില് ഇനിയും വ്യക്തതത വന്നിട്ടില്ല. കേസിലെ എസ്‍പി അടക്കമുള്ള അന്വേഷണ ഉദ്യോഗസ്ഥര് വൈക്കത്തും കോട്ടയത്തുമായി ഉണ്ടെങ്കിലും കൊച്ചി തൃപ്പൂണിത്തുറയില് ചോദ്യം ചെയ്താല് മതി എന്ന നിഗമനത്തിലാണ് അവസാനം പൊലീസ് എത്തിയത്.\nഎന്നാല് ബിഷപ്പ് കേരളത്തിലെത്തിയോ എന്നത് സംബന്ധിച്ച് ഇപ്പോഴും അന്വേഷണ ഉദ്യോഗസ്ഥര്‍ക്ക് വ്യക്തത വന്നിട്ടില്ല. ഡല്‍ഹിയില് നിന്ന് യാത്ര പുറപ്പെട്ടിട്ടുണ്ടെന്നാണ് അവസാനം അറിഞ്ഞ വിവരം. ഏത് മാര്‍ഗമാണ് അദ്ദേഹം കേരളത്തിലെത്തുക എന്നത് സംബന്ധിച്ചും അറിഞ്ഞിട്ടില്ല. അന്വേഷണ ഉദ്യോഗസ്ഥരെയും ബിഷപ്പ് ഇതുവരെ ബന്ധപ്പെട്ടില്ലെന്നാണ് വിവരം.\nഒന്നിലധികം ദിവസം ചോദ്യം ചെയ്യാന് വേണ്ടി വരും എന്നതിനാല് ഇന്ന് അറസ്റ്റിനുള്ള സാധ്യത കുറവാണ്. അറസ്റ്റ് ചെയ്യുന്നതിന് നിയമതടസ്സമൊന്നുമില്ലെങ്കിലും അറസ്റ്റ് ഉടനുണ്ടാകില്ലെന്നാണ് അന്വേഷണ ഉദ്യോഗസ്ഥര് നല്‍കുന്ന വിവരം.\nഇത് രണ്ടാം തവണയാണ് ജലന്ധര് ബിഷപ്പിനെ ചോദ്യം ചെയ്യുന്നത്. നേരത്തെ ജലന്ധറില് പോയി ചോദ്യം ചെയ്തിരുന്നു. ഇപ്പോള് മൊഴികളിലുള്ള അവ്യക്തതയെ തുടര്‍ന്നാണ് വീണ്ടു ചോദ്യം ചെയ്യാനൊരുങ്ങുന്നത്. ചോദ്യം ചെയ്യലില് പൊരുത്തക്കേടുകള് തുടര്‍ന്നാല് അറസ്റ്റിലേക്ക് നീങ്ങുമെന്ന സൂചനയും അന്വേഷണ ഉദ്യോഗസ്ഥര് നല്‍കുന്നു.\nമാണി സി. കാപ്പനെ സ്ഥാനാർത്ഥിയാക്കിയതിൽ പ്രതിഷേധിച്ച് എന്.സി.പിയിൽ കൂട്ടരാജി\nപതങ്കയത്ത് മലവെള്ളപ്പാച്ചിലിനെ തുടര്‍ന്ന് മൂന്ന് പേര് കാട്ടില് കുടുങ്ങി\nമരട് ഫ്ലാറ്റ് വിവാദങ്ങളില് നിന്ന് നിര്‍മാതാക്കള്‍ക്ക് ഒഴിഞ്ഞ് മാറാനാവില്ലെന്ന് കാനം


മുറിവേൽപ്പിക്കാൻ കുടുതലൊന്നും വേണ്ടെന്ന മുക്തകശരീരികൾ.. - athma online\nTHE ARTERIA2021 | ISSUE 11കാലം ദേശം സംസ്കാരം\nമുറിവേൽപ്പിക്കാൻ കുടുതലൊന്നും വേണ്ടെന്ന മുക്തകശരീരികൾ..\nചിത്രീകരണം ഇ. എൻ. ശാന്തി\nമുള്ള് എത്രമനോഹരമായ രൂപകൽപ്പനയാണ്.\nഎത്രമേൽ ഏകാഗ്രവും സൂക്ഷ്മവും പരിപൂർണ്ണവും കർമ്മോൻമുഖവുമാണ് മുള്ളെന്ന കൃശഗാത്രം.\nമുള്ളുകൾ ഇല്ലാത്ത ഇടവഴികളിലൂടെയുള്ള നടത്തങ്ങൾ അത്രമേൽ അനായാസമാണ്.\nഒന്നും നോക്കാതെ ഒരൊറ്റ നടത്തമാണ്.\nപക്ഷെ മുള്ളുകൾ പതിയിരുന്നക്രമിക്കുന്ന ഗൊറില്ലകളെപ്പോലെയാണ്\nമുറിപ്പെടുത്തലിൻ്റെ പ്രാകൃത മാർഗ്ഗങ്ങൾ.\nമുള്ളുകൾ മുൻകരുതലിൻ്റെ ഓർമ്മപ്പെടുത്തലുകളാണ്.\nമുള്ളുകൾ പടരാത്ത ഇടവഴികൾ സുരക്ഷിതത്വത്തിൻ്റെ ഇടങ്ങളാണോ.\nസ്മൃതികൾ തഴച്ച പൊന്തകളിൽ നിന്നും മുള്ളുകൾ മൃതിയുടെ ശൂന്യതയിലേക്ക് കുടിയേറി.\nഇന്ന് മുള്ളുകളില്ല തുരുമ്പിച്ച\nമുൾച്ചെടികൾക്ക് പകരമല്ല ഭീതിപ്പെടുത്തുന്ന മുള്ളുകമ്പികൾ\nകരുണയ്ക്കും കാലുഷ്യത്തിനും ഇടയിൽ\nസ്നേഹത്തിനും വിദ്വേഷത്തിനും ഇടയിൽ\nമനുഷ്യനും മനുഷ്യനല്ലാതായവർക്കുമിടയിൽ മാത്രം മുള്ളുകൾ പടർത്തി.\nപകയ്ക്കും രോഷത്തിനുമിടയിൽ മുള്ളുകൾക്ക് ശ്വാസം മുട്ടി.\nപക്ഷേ മുള്ളുവല്ലരികൾ പൂത്തപ്പോൾ\nസുഗന്ധത്തിന് അതിർത്തി നിയമങ്ങൾ അറിയില്ലായിരുന്നു.\nവെറുപ്പിൻ്റെ കൂർത്ത രക്തദാഹത്തിനു മീതെ പൂമ്പാറ്റകൾ ചിറക് വീശി.\nമുൾപ്പടർപ്പുകൾക്ക് മുകളിൽ പടർന്നു.\nമുള്ളുകളുടെ പൂവും പാട്ടുമില്ല\nമുള്ളുതറഞ്ഞ് ചോരയിറ്റിയ ഓർമ്മകൾ\nകാലിൽ തറച്ച മുള്ളോർമ്മകളെ മുള്ളുകൊണ്ടെടുക്കാൻ മുള്ളു തിരയുകയാണ്.\nഭൂമുഖത്തു നിന്നും തുടച്ചുമാറ്റപ്പെട്ട ഭൂരഹിതമായ ഗോത്രവീര്യങ്ങളാണ് മുള്ളുകൾ.\nപക്ഷികളും പാമ്പുകളും പേടികളൂം സഹവസിച്ച ആവാസ സ്ഥാനങ്ങളാണ്.\nഎത്രയെത്ര മുൾക്കാടുകൾ നമ്മുടെ\nനാട്ടിടവഴികളിൽ നിന്നും അപ്രത്യക്ഷമായി.\nമുൾച്ചെടികൾ ബാല്യകാലത്തെ വല്ലാത്ത വിസ്മയങ്ങളായിരുന്നു.\nനാട്ടുജീവിതത്തിൽ മുൾച്ചെടികൾ വിദ്വേഷത്തിൻ്റെ മുള്ളിൻകെട്ടായിരുന്നില്ല.\nഅന്ന് മുള്ളുകൾ പറിച്ചെടുത്ത് ആരും മുൾക്കിരീടമുണ്ടാക്കിയില്ല.\nപെയ്ന്റിംഗ് : ഇ എൻ ശാന്തി\nതൃക്കരിപ്പൂരിൻ്റെ നാട്ടുവഴികൾ മുള്ളുകളാൽ സമൃദ്ധമായിരുന്നു.\nമുണ്ടമുള്ള്, കള്ളിമുള്ള്, കാരമുള്ള്, മുരിക്ക് മുള്ള്, ചൂരിമുള്ള്….\nനാട്ടുവഴികളിലെ വ്യത്യസ്തങ്ങളായ മുൾജീവിതങ്ങളാണ്.\nമുണ്ടമുള്ളുകൾ തിങ്ങി നിറഞ്ഞ\nനീണ്ട ഇടവഴികളിലൂടെയാണ് ഒന്നാം ക്ലാസ്സിലേക്ക് നടന്നത്.\nസ്കൂളിലേക്ക് പോകുന്ന ഇടവഴിക്കരികിലെ പിത്തേൻ്റെ വളപ്പ് കുട്ടിക്കാലത്തെ ഒളിസങ്കേതമായിരുന്നു.\nനിറയെ കാരമുള്ളുകൾ നിറഞ്ഞ കാട്ടുപൊന്ത.\nസ്കൂളിൽ പോകാൻ മടിച്ച് എത്രയോ ദിവസങ്ങൾ കാരമുൾച്ചെടികളിലൊളിച്ചു.\nഓലയെഴുത്താണികളെ ദൂരെ കളയാൻ പറഞ്ഞ,\nഅമ്പിളിപൂങ്കുല മെയ്യിലണിഞ്ഞ ഇടശ്ശേരിപ്പൂതത്തെ പോലെ കാരമുൾച്ചെടികൾ പൊട്ടിയ സ്ലേറ്റും കീറിയ ഒന്നാം പാഠവും ചോദിച്ചു വാങ്ങി.\nസ്ലേറ്റും പുസ്തകവും പിത്തേൻ്റെ വളപ്പിലെ കാരമുൾക്കാട്ടിൽ മറന്നു.\nഒന്നാം ക്ലാസ്സിലെ പഠനം മുടങ്ങി.\nവീട്ടിൽ നിന്നും നെരത്തുമ്മലേക്ക് നടക്കുന്ന നീണ്ട വഴികളിലിരുവശവും നീളൻ കയ്യുകളിൽ കൂർത്ത മുള്ളായുധങ്ങളുമായി മുണ്ടമുള്ളുകൾ കാവൽ നിന്നു.\nആരെയും അനുസരിക്കാത്ത താൻപോരിമയുടെ, ധിക്കാരത്തിൻ്റെ ശരീരഭാഷ്യവുമായി മുണ്ടമുള്ളുകൾ പ്രകോപിപ്പിച്ചു.\nവീട്ടിൽ നിന്നും റോഡ് വരെയുള്ള വഴികൾക്കിരുവശവും സദാ ജാഗരൂഗരായി അവർ കാവൽ നിന്നു.\nപകൽസമയങ്ങളിൽ പോലും നിഴലുകളും മണ്ഡലികളും ഇണചേർന്ന് പുളയുന്ന മുൾവഴികളിലൂടെ നടക്കാൻ ഭയന്നു.\nഇളകിയ മൺകട്ടകളിൽ നിറയെ മാളങ്ങളായിരുന്നു.\nപൊൻമാനുകളും മുണ്ടക്കോഴികളും ധാരാളമുണ്ടായിരുന്നു.\nപൊൻമാൻ മാളങ്ങളിൽ മുട്ടകളിട്ടു.\nമുള്ളുകൾ കിളിമുട്ടകൾക്ക് കാവലിരുന്നു.\nതൂവൽ കിളിർക്കാത്ത കിളിശരീരങ്ങളെ ലാളിച്ചു.\nമുണ്ടമുള്ളുകൾ പാമ്പുകൾക്കും പക്ഷികൾക്കും പ്രസവരക്ഷയൊരുക്കി.\nവെള്ളയും കറുപ്പും വരകളുമായി\nനട്ടുച്ചവെയിലത്തും കുളിര് കായാനിറങ്ങുന്ന വളയിപ്പാൻ ആരെയും പേടിക്കാതെ മണ്ണിൽ മയങ്ങി.\nഭീഭത്സത ഊരിയെറിഞ്ഞ കുപ്പായക്കൂടു പോലെ പാമ്പിൻ്റെ ഉപ്പിളികൾ വഴി മുടക്കി.\nനിഗൂഢതയെ ഗർഭം ധരിച്ച നാട്ടിടവഴികൾ വീർത്ത വയറുമായി ഇരുണ്ട നിഴലുകളുടെ മുടിയഴിച്ചിട്ട് മലർന്ന് കിടന്നു.\nഓരോ മുൾച്ചെടിക്കും മാധുര്യമിറ്റിയ ജീവിതമുണ്ട്.\nമുള്ളിടവഴികൾ ജീവിതത്തിൻ്റെ പാഠശാലകളാണ്.\nഇളക്കിയെടുക്കാനാകാത്ത വിധം ആഴത്തിൽ നാട്ടുജീവിതത്തിൽ മുള്ളുകൾ തുളഞ്ഞ് കേറീട്ടുണ്ട്.\nമുള്ളുകൾ ജീവിതം പറയാൻ തുടങ്ങിയാൽ …..\nഅവത്ത് മടക്കി വെച്ച മെടഞ്ഞ പായയിൽ\nചെറുവാനത്തെ പുലയവീര്യം ചുരുണ്ട് മയങ്ങുന്നുണ്ട്.\nകൈതോലക്കയ്യുകളിലെ മുള്ളുകൾ മനുഷ്യരെ പോലെ പുലയനെ കുത്താറില്ല.\nനിവരുമ്പോൾ ഗന്ധർവ്വശയ്യയായി പുലയരുടെ കൈതോലപ്പായകൾ രൂപം മാറുന്നു.\nമുൾക്കാടിൽ വിടർന്നകൈതപ്പൂക്കളുടെ കാമദശയ്യയാണ് നിങ്ങൾ സ്വപ്നം കണ്ട് മയങ്ങിയ പുലയപ്പായകൾ.\nകാരമുള്ളുകൾ കഠോരമെങ്കിലും കാരക്കോലിലെ സംഗീതത്തെ അറിയുമോ.\nഓരോ കാരമുൾക്കമ്പിലും സംഗീത സ്ഥാനങ്ങളുണ്ടെന്ന് കോൽക്കളിപ്പാട്ടുകാർ പറഞ്ഞു തരും.\nമുയലുകൾ മുരിക്കിൻകാട്ടിലേക്ക് ഇലകളും കാമദേവൻ തുമ്മാൻ തിന്ന് ചോക്കാൻ മുരിക്കിൻ പൂച്ചുണ്ടുകളും തേടിവന്നു.\nകാർന്നോന്മാർ വെറ്റിലക്കൊടികൾ പടർത്താൻ തൊടിയിൽ മുരിക്കിനെ വെള്ളമൊഴിച്ച് വളർത്തി.\nഅവർ പറമ്പിലെ തൊട്ടാവാടിയെ കൊത്തിക്കളഞ്ഞില്ല.\nഒറ്റ സ്പർശത്താൽ പുളകിതയാകുന്ന കാമിനിയെ പോലെ തൊട്ടാവാടികൾ പൂക്കൾ ചൂടി ജീവിതത്തിൽ പടർന്നു.\nകള്ളിമുൾച്ചെടികൾ കള്ളിയങ്കാട്ട് നീലിയെ പോലെ നിലാപ്പരപ്പിൽ യക്ഷിച്ചിരി ചിരിച്ചു.\nപക്ഷികളുടേയും വളയിപ്പാൻ്റേയും പോറ്റമ്മയാണീ കള്ളിയക്ഷി.\nപച്ചയിൽ പൂത്ത നിലാവ് പോലെ\nവിടർന്ന പൂക്കൾ കൊണ്ട് കള്ളിമുൾച്ചെടികൾ കിളിമകൾക്ക് കാഴ്ച്ചയൊരുക്കി….\nനാട്ടുവഴികളിലെ മുള്ളുകളെ കുറിച്ച് എന്നിട്ടും പാട്ടുകെട്ടാനാരും വന്നില്ല.\nപാട്ടില്ലെങ്കിലും കൂർത്ത കാരമുള്ളുകൾക്ക് മാത്രം ഒരു ദൈവമുണ്ട്.\nമുള്ളുവേലിയിൽ ചിറക് കുരുങ്ങിയ തത്തയെ പോലെ ഒരു തെയ്യം.\nപച്ചോലയിൽ പൊതിഞ്ഞ ശരീരവുമായി കാരക്കാട്ടിൽ വീണുരുളുന്ന\nകത്തിയെരിഞ്ഞ കാരപ്പൊന്തകൾക്കുള്ളിൽ കാരക്കുളിയൻ്റെ പൊട്ടിച്ചിരികൾ മുഴങ്ങിക്കേട്ടു.\nപാട്ടില്ലാത്ത ചിരികൾ മാത്രം.\nനാട്ടിടവഴികളൊക്കെ ടാറ് കുടിച്ച് ചത്ത വർത്തമാനത്തിൽ മുള്ളുകളെ കുറിച്ചുള്ള പഴംമ്പാട്ടുകൾ ആർക്ക് വേണ്ടിയാണ് പാടേണ്ടത്.\nഅലോസരത്തിൻ്റെ മുൾജീവിതം ആർക്കാണറിയേണ്ടത്.\nകാലിൽ തറഞ്ഞ് കേറാൻ ഒരു മുള്ളുപോലും ശേഷിക്കാത്ത ഈ ഊഷരതയിൽ മുള്ളുപുരാണം ആരോടാണ് പറയേണ്ടത്.\nNext articleഅയ്യൻകാളി : പൊതുമലയാളിയെ നിർമ്മിച്ച രാഷ്ട്രീയ രൂപകം